Inspirasi Fesyen Deepavali Untuk Mama Yang Meraikan Tahun Ini

Hari Deepavali penuh dengan warna-warni perayaan. Sama seperti perayaan kaum yang lain Deepavali merupakan hari perayaan yang meriah dengan pelbagia menu makanan, warna-warni, bersuka ria bersama keluarga dan macam-macam lagi!
Buat Mama yang meraikan, mahupun yang dijemput untuk sama-sama memeriahkan majlis perayaan Deepavali bersama rakan-rakan, mesti Mama mencari baju yang kena dengan tema, bergaya dan da bomb bukan?
Ramai orang menggayakan pelbagai jenis design sari yang cantik dan berwarna-warni setiap kali tibanya perayaan Deepavali. Bagi yang masih tercari-cari pakaian yang sesuai, mujur Mama Siti ada idea untuk dikongsikan bagi perayaan kali ini.
Jom kita tengok inspirasi sikit~
#1 Hijau Sehijau Pohon
        View this post on Instagram            A post shared by Suvali Beauty Studio (@suvalibeauty)
Menggayakan kombinasi warna hijau dan juga emas, kedua-dua warna ini saling melengkapi antara satu sama lain dan pasti menyerlahkan ton kulit si pemaikai.
Mama boleh cuba sedodonkan dengan solekan mata sama seperti dalam posting ini, mesti tak habis-habis orang memuji Mama! Tambahan pula dengan aksesori yang berkilat, mesti gambar Instagram Mama pun onz!
Sekali-sekala make up dan gayakan dengan gaya yang baru apa salahnya kan?
#2 Putih Kemerah-merahan
        View this post on Instagram            A post shared by 爱寿🐉 (@aishwaryaofficial01)
Warna putih dan merah adalah kombinasi warna yang sangat menarik untuk Deepavali kali ini. Dengan sulaman berwarna emas, ia dapat serlahkan lagi sari Mama. Ramai orang agak seram bila memakai warna putih sebab takut cepat kotor ataupun kelihatan gemuk, tapi kombinasi warna ini sangat memuji bentuk badan Mama!
#3 Ungu Biru, Cool~
        View this post on Instagram            A post shared by 𝒦𝒶𝓁𝒶𝒾 𝓈𝑒𝓁𝓋𝒾 🤍 (@kalaiselvi._)
Letih dengan warna yang terlalu terang dan menarik perhatian? Jangan risau, yang ni pun boleh tarik perhatian juga, tetapi secara discreet gitu!
Dengan tona warna yang ‘sejuk’, mesti Mama akan berasa lebih muda dan cantik! Nak lebih menarik, padankan sari yang simple dengan aksesori yang sedikit tetapi dapat menyerlahkan penampilan penggayaan Mama pada hari tersebut.
Mesti menjadi perbualan orang ramai.
#4 Kombinasi Warna Menarik
        View this post on Instagram            A post shared by Nisha Rajendran (@magicaltouch_by_sha)
Gaya ini sangat cantik dengan warna-warna yang menarik untuk Mama yang inginkan penggayaan yang menyerlah. Dengan solekan dan aksesori yang sesuai, perayaan Deepavali tahun ini pasti akan menjadi lengkap dengan gaya ini!
Jangan lupa untuk sedondonkan aksesori Mama sekali dengan baju tau, barulah anggun!
Ada tak inspirasi fesyen Deepavali yang Mama boleh dapat daripada perkongsian ini? Dengan kombinasi warna dan juga aksesori yang betul, Mama pasti dapat menarik perhatian para tetamu dengan fesyen Deepavali tahun ini.
Psst! Mama Siti memang love dengan gaya-gaya ni! Semoga bermanfaaat~

Dapatkan pelbagai tips menarik DI SINI.


Cara Mengerjakan Solat Tahajjud Yang Betul Berserta Doa (Bacaan Arab dan Rumi)

Solat sunat di waktu malam selepas bangun dari tidur. Itu tadi ialah dua perkara penting untuk menunaikan solat sunat tahajjud.
Namun ada agamawan mengatakan kita masih boleh mengerjakan solat tahajjud walaupun tidak tidur? Apakah itu benar?
Persoalan dan jawapan tersebut ada dalam artikel kali ini di bahagian waktu solat sunat tahajjud.
Solat tahajjud boleh dilakukan dengan sekurang-kurangnnya dua rakaat. Manakala tiada had dalam bilangan rakaat solat sunat tahajjud.
Di samping itu, sebagai moivasi agar kita rajin bertahajjud. Mama Siti kongsikan sekali lima kelebihan untuk mereka yang menunaikan solat sunat tahajjud.
Ayuh kita lihat dengan lebih terperinci cara-cara menunaikan solat tahajjud lengkap dengan doanya sekali. Macam biasa, Mama Siti sediakan sekali bacaan niat dan doa dalam rumi.

Cara-Cara Solat Sunat Tahajjud
Lafaz Niat (Arab dan Rumi)

Kredit gambar: akuislam.com
 ‘Usolli Sunnatat Tahajjudi Rak’ataini Lilaahi Ta’ala’
Maksudnya: Sahaja aku solat tahajjud dua rakaat kerana Allah Taala
Waktu dan Syarat Solat Sunat Tahajjud
Solat sunat tahajjud ialah solat sunat yang hanya boleh dilakukan di waktu malam. Namun terdapat perbezaan pendapat tentang adakah tidur itu sebagai syarat wajib mendirikan solat tahajjud.
Bagi menjawab persoalan ini, Mama Siti merujuk kepada dua individu penting yang diyakini keilmuannya.
Huraian ringkas dan singkat ialah daripada Ustaz Azhar Idrus. Beliau menjawab persoalan ini dengan menyatakan solat sunat tahajjud hanya boleh dilakukan selepas seseorang itu bangun dari tidur. Jawapan ini diambil berdasarkan pendapat yang paling kuat oleh para ulama.
Manakala untuk penjelasan yang lebih lengkap, Datuk Dr. Zulkifli Mohamad al-Bakri bakal menjawab soalan berkenaan bilakah waktu solat sunat tahajjud. Menurut beliau solat sunat tahajjud masih boleh dikerjakan walaupun seseorang itu tidak tidur terlebih dahulu.

Cara Solat Sunat Tahajjud Mengikut Turutan
Kredit gambar:mStar
Tatacara solat sunat tahajjud sama sahaja seperti solat sunat yang lain. Perbezaannya adalah daripada lafaz niat dan doa selepas solat tahajjud.
Rakaat Pertama
#1 Mengangkat takbiratul ihram sambil melafazkan niat solat sunat tahajjud
Kredit gambar: akuislam.com
 ‘Usolli Sunnatat Tahajjudi Rak’ataini Lilaahi Ta’ala’
Maksudnya: Sahaja aku solat tahajjud dua rakaat kerana Allah Taala
#2 Membaca Surah Al-Fatihah
#3 Membaca Surah Al-Kafirun
#4 Rukuk
سُبْحَانَ رَبِّىَ الْعَظِيْمِ وَبِحَمْدِهِ
Subhana rabbiyal azimi wa bihamdi
Maksudnya: Maha Suci Tuhanku Yang Maha Besar dengan segala sifatNya yang terpuji
#5 Sujud
سُبْحَانَ رَبِّيَ الْأَعْلَى وَبِحَمْدِهِ
Subhana rabbiyal a’la wa bihamdi
Maksudnya: Maha Suci Tuhanku Yang Maha Tinggi dengan segala sifatNya yang terpuji
#6 Iktidal
رب اغْفِرلي وَارْحَمْنِى واجبرني وَارْفَعْنِي وَارْزُقْنِى وَاهْدِنِى وَعَافِنِى وَاعْفُ عَنِّى
‘Robbighfirlii warhamnii wajburnii warfa’nii warzuqnii wahdinii wa’aafinii wa’fu ‘annii’
Maksudnya: “Ya Allah ampunilah aku, rahmatilah aku, perbaikilah keadaanku, tinggikanlah derajatku, berilah rezeki dan petunjuk untukku”
#7 Sujud dan selepas itu bangun untuk rakaat kedua
Rakaat Kedua
#1 Mengangkat takbir
#2 Membaca Surah Al-Fatihah
Kredit gambar: Rukun Sembahyang- WordPress
#3 Membaca Surah Al-Ikhlas
Kredit gambar: kalam.sindonews.com
#4 Rukuk
#5 Sujud
#6 Iktidal
#7 Sujud dan selepas itu bangun untuk tahiyyat akhir
#8 Memberi Salam
Doa Selepas Solat Sunat Tahajjud
Kredit gambar: islamituindah.my
Kredit gambar: akuislam.com
‘Allahumma Lakal-Hamdu Anta Qoyyimus-SamaWaa Tiwal-Ardhi Waman Fii-Hinna, Walakal Hamdu Laka Mulkus-Samaa Waa Tiwal-Ardhi Waman Fii-Hinna, Walakal-Hamdu NuuRus-Samaa Waa Tiwal-Ardhi, Walakal-Hamdu Antal-Haqq WaWa’-Dukal Haqq WaLiqoo-Uka Haqq WaQauLuka Haqq Wal-Jannatu Haqq WanNaRu Haqq, WanNabiyYuuna Haqq, WaMuHamMaDun Sollallahu ‘AlaihiWasallam Haqq, WasSa-‘ATu Haqq
AllaHumMa Laka AslamTu, Wabika Amantu, Wa ‘Alaika TawakKalTu Wa iLaiKa AnabTu Wabika KhoSomTu, Wa iLaiKa Hakamtu, FagFirLi MaaQadDamTu, WaMaa Akh-KhorTu WaMaa AsRarTu WaMaa A’-LanTu, AnTal MuQodDimu Wa Antal Mu-Akh-Khiru, Laa iLaha illa Anta Au Laa iLaha GhoiRuKa WaLaa HauLa Walaa QuwWata illa Billah’
Maksudnya:
Ya Allah, bagiMu segala puji, Engkaulah penegak langit dan bumi serta segala isinya.
BagiMulah segala puji, Engkau raja penguasa langit dan bumi. BagiMulah segala puji, pemancar cahaya langit dan bumi.
BagiMulah segala puji, Engkaulah yang benar, janjiMu adalah benar, perjumpaanMu itu adalah benar, firmanMu adalah benar, syurga adalah benar, neraka adalah benar, para nabi adalah benar, Nabi Muhammad SAW adalah benar, dan hari kiamat adalah benar.
Ya Allah, kepadaMulah aku berserah diri, kepadaMulah aku kembali, kepadaMulah aku rindu, dan kepada Engkaulah aku berhukum. Ampuni aku atas kesalahan yang telah aku lakukan dan yang sebelumnya, baik yang aku sembunyikan mahupun yang dinyatakan.
Engkaulah Tuhan yang terdahulu dan Tuhan yang terakhir. Tiada Tuhan melainkan Engkau. Tiada daya dan kekuatan melainkan dengan (kekuasaan) Allah.
Nota: Doa ini diambil dari riwayat Ibnu Majah daripada Abdullah Ibn Abbas dan riwayat al-Bukhari dan Muslim.
Fadhilat Solat Sunat Tahajjud
#1 Kemuliaan di sisi Allah
Kredit gambar: SeekersGuidance
“Dan bangunlah pada sebahagian dari waktu malam serta kerjakanlah sembahyang tahajjud pada Nya sebagai sembahyang tambahan bagimu: Semoga Tuhanmu membangkitkan dan menempatkanmu pada hari akhirat di tempat yang terpuji”  (Surah Al-Isra, Ayat 79)
#2 Menjadi Golongan Yang Sentiasa Mengingati Allah
Kredit gambar: ayosemarang.com
Nabi SAW pernah bersabda bahawa:
“Jika suami membangunkan isterinya untuk solat malam hingga keduanya solat dua rakaat, maka tercatat keduanya dalam golongan (perempuan/lelaki) yang selalu berzikir” (Hadis riwayat Abu Daud)
#3 Dijauhkan Dari Penyakit
Kredit gambar: Freepik
Berdasarkan kisah yang di ceritakan oleh Salman Al-Farisi bahawa Rasulullah SAW pernah bersabda:
“Kerjakanlah solat malam kerana itu adalah kebiasaan orang solah sebelum kamu, jalan mendekatkan diri kepada Tuhan, penebus kesalahan, pencegah dosa serta penghindar penyakit” (Hadis Riwayat At-Tabrani )
#4 Diselamatkan Dari Azab Api Neraka
Kredit gambar: Freepik
Dari Rasulullah SAW bersabda:
” Ada tujuh golongan yang akan dilindungi Allah dalam lindunganNya pada hari tidak ada perlindungan selain perlindunganNya: Iman yang adil, pemuda yang rajin beribadah, seorang yang hatinya selalu terpaut dengan masjid, dua orang yang saling mencintai, bertemu dan berpisah hanya kerana Allah, seorang lelaki yang diajak oleh seorang perempuan terhormat dan cantik lalu dia berkata aku takut kepada Allah, seorang yang menyembunyikan sedekahnya tidak ingin dilihat orang dan seseorang yang mengingati Allah dalam keheningan hingga menitiskan airmata” (Hadis riwayat Al-Bukhari dan Muslim)
#5 Meningkatkan Kecerdasan Otak
Kredit gambar: Freepik
Solat sunat tahajjud angat baik untuk kesihatan. Salah satunya dapat melancarkan alirah darah. Sistem peredaran darah yang efisien membantu proses otak sekaligus membantu kita menguasai ilmu dengan lebih cepat.
Cara menunaikan solat sunat tahajjud ini mempunyai persamaan dengan solat sunat yang lain. Tambahan pula, tiada had dalam bilangan rakaat solat tahajjud asalkan setiap dua rakaat diakhiri dengan satu salam.

Rupa-rupanya ada banyak fadilat atau kelebihan apabila kita menunaikan solat sunat tahajjud. Antaranya ialah mendapat kemuliaan di sisi Allah SWT. Di hari akhirat kelak, kita akan dibangkit kan dan ditempatkan di tempat yang terpuji.
Semoga usaha kita mendekatkan diri dengan pencipta dimudahkan. Mudah-mudahan kita terus istiqamah melakukan solat sunat tahajjud. Mulakan dengan bilangan rakaat paling sedikit dan amalkan selalu.

Tingkatkan amal ibadah lain dengan panduan dan bacaan yang betul seperti dikongsikan DI SINI.


12 Cara Bunuh Kutu Rambut dan Telurnya (Wajib Buat Tips #12!)

Sedar tak sedar, ada satu parasit kecil yang menghisap darah di kulit kepala yang selalu mengganggu kehidupan kita iaitu kutu rambut.
Ingat lagi Mama Siti masa sekolah rendah dahulu. Hampir setiap bulan mesti mak akan periksa kepala kami adik-beradik, nak mencari dan menggunakan pelbagai cara untuk menghilangkan kutu rambut dari kepala.
Sekarang, saya buat dekat anak saya pula.
Kadar pembiakannya yang pantas menyukarkan cara menghapuskan keturunan kutu di kepala kita. Selain perlu menghapuskan kutu dewasa, kita juga perlu membunuh telurnya.
Mama pun rungsing dengan kutu rambut di kepala Mama mahupun anak-anak? Meh sini Mama Siti nak kongsikan cara menghapuskan kutu dengan menggunakan hanya bahan-bahan di dapur, buah-buahan dan ubat kutu.
Punca Kutu Ada Di Kepala

#1 Berkongsi Peralatan
Berkongsi sikat, barang perhiasan, fon kepala dan selimut memungkinkan kutu rambut merebak dari satu individu kepada individu yang lain.
Oleh itu, elakkan meminjam dan memakai barang orang yang dijangkiti kutu rambut. Jika anda tidak pasti sama ada mereka bebas kutu atau tidak, perhatikan cara mereka menjaga kebersihan diri.
#2 Mengabaikan Kebersihan Kepala dan Rambut
Jarang mencuci rambut, menggunakan tuala yang dipakai orang lain dan sebagainya kerana ia boleh menjadi cara seseorang dijangkiti kutu.
#3 Mendedahkan Rambut Kepada Orang Yang Dijangkiti
Terutamanya, Mama yang free hair. Pastikan rambut Mama sentiasa dipelihara daripada bersentuhan dengan rambut orang lain. Ini ialah cara mengelakkan rambut dihinggapi kutu.
#4 Melalui Perabot
Tahukah Mama kutu rambut boleh hidup tanpa makanan selama dua hari? Jadi, salah satu faktor yang menyebabkan jangkitan kutu pada rambut Mama adalah melalui sofa atau kerusi yang berisiko menjadi tempat tinggal kutu.
Cara Hilangkan Kutu Rambut
#1 Minyak Zaitun
Kredit gambar: Tribun
Memang tidak diragui lagi, minyak zaitun memang banyak khasiatnya dalam mencantikan dan menyihatkan rambut.
Kaedah ini menyukarkan kutu melekat di helaian rambut. Selain itu, permukaan rambut yang licin menyusahkan kutu bergerak ke helaian rambut lain.
Caranya adalah dengan mengoleskan minyak zaitun di kepala dan tutup dengan shower cap. Biarkan selama 1 jam kemudian bilas dengan air bersih.
Bagi hasil yang lebih ketara, lakukan dengan lebih kerap iaitu 2 kali seminggu.
#2 Minyak Kayu Putih
Kredit gambar: TOKOPOINT
Cara hilangkan kutu rambut yang seterusnya ialah dengan minyak kayu putih. Campurkan minyak kayu putih dengan perahan limau.
Kemudian, oleskan ke kepala dan urut selama beberapa minit. Setelah di biarkan selama 2 jam, bilas rambut dengan air bersih.
#3 Minyak Kelapa
Kredit gambar: hot.liputan6.com
Kalau tak ada minyak zaitun, minyak kelapa pun boleh menghilangkan kutu rambut. Tambahan pula, kelebihan vitamin E dalam minyak kelapa mampu menyihatkan rambut dan kulit kepala.
Panaskan 3 sudu minyak kelapa lalu urut kulit kepala hingga ke helaian rambut.
#4 Cuka
Kredit gambar: MyGroser
Campurkan cuka dengan minyak kelapa atau minyak zaitun. Kemudian, aplikasikan ke kepala dan biarkan semalaman. Di samping itu, tutup kepala dengan shower cap.
Di sebelah paginya, Mama cuci dan bilas rambut dengan air bersih.
#5 Alkohol
Kredit gambar: Freepik
Alkohol atau lebih tepat lagi benzyl alkohol. Ini antara cara paling cepat dan berkesan untuk menghilangkan kutu.
Caranya adalah dengan tambahkan 5 sudu alkohol dengan 3 sudu baby oil ataupun cuka. Seterusnya, oleskan pada keseluruhan rambut dan tutup rambut dengan shower cap. Selepas kira-kira 90 minit, bilas rambut dengan air bersih.
Kutu rambut yang mati akan gugur ke shower cap atau jatuh semasa proses membilas rambut.
#6 Petroleum Jelly
Kredit gambar: WebMD
Oleskan petroleum jelly menggunakan cari di setiap helaian rambut. Pastikan ia mencapai hingga keseluruhan bahagian kepala.
Biarkan semalaman dan keesokkan paginya terus urutkan kepala dengan baby oil. Akhir sekali barulah cuci rambut menggunakan syampu.
#7 Garam
Kredit gambar: Freepik
Cara seterusnya hanya memerlukan garam sahaja. Ya, bahan masakan yang wajib ada di dapur rumah Mama.
Garam membantu seseorang yang dijangkiti kutu rambut dengan cara membasmi kutu rambut secara semulajadi.
Cara membasmi kutu rambut adalah dengan mencampurkan 3 sudu garam, 1 sudu cuka dan 100 ml air. Tuangkan ke dalam botol semburan dan semburkan ke rambut.
Seterusnya, biarkan selama 2 jam dan bilas bersih. Bagi mengelakkan kutu bergerak di pakaian, Mama Siti cadangkan agar Mama pakai penutup kepala atau shower cap.
#8 Lemon
Kredit gambar: Freepik
Hilangkan kutu rambut dengan menggunakan lemon. Kadar keasidan yang tinggi pada lemon boleh membunuh kutu hingga telurnya sekali.
Jus perahan lemon di tambahkan dengan 100 ml air. Oleskan di kepala dan hingga ke bahagian kulit kepala. Lalu, urutkan kepala selama 15 minit dan biarkan rambut seketika sebelum bilas dengan air suam.
#9 Bawang Putih + Limau Nipis
Kredit gambar: Freepik
Bau-bauan dari bawang putih antara yang tidak disukai haiwan kecil termasuklah kutu rambut. Apabila ditambah dengan perahan limau nipis, kutu merasa tidak selesa dengan bau dan keadaan asid dari limau nipis.
Cara-cara menghilangkan kutu rambut dengan bawang putih adalah dengan mencampurkan 3 sudu perahan limau dengan bawang putih yang telah dihancurkan.
Kemudian ratakan di seluruh bahagian kepala dan cuci bersih dengan syampoo selepas 45 minit.
#10 Syampu Kutu
Kredit gambar: Shopee
Terdapat syampu yang dikhususkan untuk menghilangkan kutu rambut di kepala. Bahan aktif yang berupaya membunuh kutu ialah Permethrin.
Syampu kutu sangat mudah didapati di pasaran. Permethrin mampu membunuh kutu dewasa dan telur kutu pada rambut.
#11 Ubat Kutu
Kredit gambar: Shopee
Untuk kesan yang lebih berkesan, Mama boleh cuba ubat kutu yang ada di farmasi. Mama Siti pernah cuba salah satu ubat kutu, memang terbukti berkesan.
Paling penting, kita perlu ikut cara penggunaan yang ditulis pada kotak ubat kutu tersebut.
#12 Sikat Kutu
Kredit gambar: Lazada
Sikat kutu mempunyai gigi yang rapat dan nipis dan diperbuat dari bahan yang keras. Ia sangat bersesuaian untuk menyingkirkan kutu dari rambut.
Cara penggunaannya serupa dengan sikat biasa. Mulakan dari kulit kepala dan sikat hingga ke hujung rambut. Kulit kepala ialah akses paling mudah untuk kutu menghisap darah manusia. Selain itu, bahagian kulit kepala selalunya jarak dicapai oleh sikat rambut.
Lakukan beberapa kali di tempat yang sama supaya lebih banyak kutu dapat dihilangkan.

Terdapat 12 cara untuk menghilangkan kutu rambut di kepala. Dari kaedah paling biasa kita lakukan hinggalah menggunakan ubat khusus membunuh kutu rambut dan telurnya.
Mama dah tahu kan macam mana seseorang boleh dapat jangkitan kutu rambut. Mama Siti sarankan supaya Mama mengambil langkah berjaga-jaga dengan tidak berkongsi peralatan serta tidak mendedahkan rambut kepada individu yang berisiko.
Jangan lupa ikut cara-cara hilangkan kutu rambut yang Mama Siti kongsikan di atas ya.

Ikuti pelbagai tips pencegahan yang lain DI SINI.


Doa Mathurat: Mama, Amalkannya Setiap Pagi & Petang, Rasai Perubahan Positif Dalam Kehidupan Kita

Doa mathurat merupakan zikir dan wirid yang selalu diamalkan oleh baginda Nabi Muhammad S.A.W dan kemudiannya diajarkan kepada para sahabat, tabi’in, tabi’ at-tabi’in, dan as-salaf as-salih di sepanjang hayat baginda yang dinamakan sebagai al-Azkar Wa al-Aurad al-Ma’thurat iaitu zikir-zikir dan wirid Rasulullah SAW yang merupakan syariat serta sunnah Rasulullah SAW yang perlu diikut oleh semua umat islam.
Al-Mathurat yang berasal daripada perkataan Arab disebut sebagai “mathur” yang membawa maksud diambil daripada Al-Quran dan Hadis. Ia merupakan satu himpunan zikir dan wirid yang diambil daripada Rasulullah S.A.W dan telah disusun oleh Imam Hassan Al Banna berdasarkan dalil-dalil yang sahih.
Kelebihan Membaca Al-Mathurat
Antara kelebihan-kelebihan jika mengamalkan doa mathurat adalah seperti berikut:
Menghalau syaitan daripada menghampiri dan mengganggu diri.Mendekatkan diri dengan Allah dan Allah akan ingat kepada hambanya seperti dalam firman-Nya iaitu:
“Maka ingatlah kepadaku, Aku pun akan ingat kepadamu. Bersyukurlah kepada-Ku dan janganlah kamu ingkar kepada-Ku”.
(Surah Al-Baqarah ayat 152)
Dalam Hadis Qudsi iaitu:
“Aku bersama hambaku yang mengingati-Ku”.
(Sahih Al-Bukhari)
3. Memupuk rasa syukur dan bertambah kecintaan kepada Allah S.W.T.4. Membersihkan hati yang kotor.5. Allah akan mencukupkan segala keperluan serta urusan hidup di dunia dan juga akhirat.
Mama Siti mula ‘mengenali’ Al-Mathurat ni semasa zaman belajar di sekolah berasrama. Setiap petang sementara menunggu Maghrib, para pelajar akan mula membacanya beramai-ramai.
Bila dah dewasa ni baru sedar kepentingan dan manfaatnya!
Waktu Terbaik Untuk Baca Doa Mathurat
Pada waktu pagi iaitu selepas subuhPada waktu petang selepas asar
Cara Membaca Doa Mathurat Yang Ringkas
#1. Mulakan dengan bacaan Al-Fatihah.

Kredit gambar : akuislam.com
Maksudnya:
“Dengan nama Allah, Yang Maha Pemurah, lagi Maha Mengasihani. Segala puji tertentu bagi Allah, Tuhan yang Memelihara dan Mentadbirkan sekalian alam. Yang Maha Pemurah, lagi Maha Mengasihani. Yang Menguasai pemerintahan hari Pembalasan (hari akhirat). Engkaulah sahaja (Ya Allah) Yang Kami sembah dan kepada Engkaulah sahaja kami memohon pertolongan. Tunjukilah kami jalan yang lurus. Iaitu jalan orang-orang yang Engkau telah kurniakan nikmat kepada mereka, bukan (jalan) orang-orang yang Engkau telah murkai dan bukan pula (jalan) orang-orang yang sesat“.
#2. Kemudian dengan surah al-Baqarah ayat 1 hingga 5.
Kredit gambar : akuislam.com
Maksudnya:
“Alif, Laam, Miim. Kitab Al-Quran ini, tidak ada sebarang syak padanya (tentang datangnya dari Allah dan tentang sempurnanya); ia pula menjadi petunjuk bagi orang-orang yang (hendak) bertaqwa; Iaitu orang-orang yang beriman kepada perkara-perkara yang ghaib, dan mendirikan (mengerjakan) sembahyang serta membelanjakan (mendermakan) sebahagian dari rezeki yang Kami berikan kepada mereka. Dan juga orang-orang yang beriman kepada Kitab “Al-Quran” yang diturunkan kepadamu (Wahai Muhammad), dan Kitab-kitab yang diturunkan dahulu daripadamu, serta mereka yakin akan (adanya) hari akhirat (dengan sepenuhnya). Mereka itulah yang tetap mendapat petunjuk dari Tuhan mereka, dan merekalah orang-orang yang berjaya“.
#3. Sambung bacaan dengan Ayatul Kursi (Surah al-Baqarah ayat 255)
Kredit gambar : akuislam.com
Maksudnya:
“Allah, tiada Tuhan (yang berhak disembah) melainkan Dia, Yang Tetap hidup, Yang Kekal selama-lamanya mentadbirkan (sekalian makhlukNya). Yang tidak mengantuk usahkan tidur. Yang memiliki segala yang ada di langit dan yang ada di bumi. Tiada sesiapa yang dapat memberi syafaat (pertolongan) di sisiNya melainkan dengan izinNya. yang mengetahui apa yang ada di hadapan mereka dan apa yang ada di belakang mereka, sedang mereka tidak mengetahui sesuatu pun dari (kandungan) ilmu Allah melainkan apa yang Allah kehendaki (memberitahu kepadanya). Luasnya Kursi Allah (ilmuNya dan kekuasaanNya) meliputi langit dan bumi; dan tiadalah menjadi keberatan kepada Allah menjaga serta memelihara keduanya. Dan Dia lah Yang Maha Tinggi (darjat kemuliaanNya), lagi Maha Besar (kekuasaanNya)“.
#4. Kemudian baca surah al-Baqarah ayat 256
Kredit gambar : akuislam.com
Maksudnya:
“Tidak ada paksaan dalam ugama (Islam), kerana sesungguhnya telah nyata kebenaran (Islam) dari kesesatan (kufur). Oleh itu, sesiapa yang tidak percayakan Taghut, dan ia pula beriman kepada Allah, maka sesungguhnya ia telah berpegang kepada simpulan (tali ugama) yang teguh yang tidak akan putus. Dan (ingatlah), Allah Maha Mendengar, lagi Maha Mengetahui“.
#5. Sambung surah al-Baqarah ayat 257
Kredit gambar : akuislam.com
Maksudnya:
“Allah Pelindung (Yang mengawal dan menolong) orang-orang yang beriman. Ia mengeluarkan mereka dari kegelapan (kufur) kepada cahaya (iman). Dan orang-orang yang kafir, penolong-penolong mereka ialah Taghut yang mengeluarkan mereka dari cahaya (iman) kepada kegelapan (kufur). Mereka itulah ahli neraka, mereka kekal di dalamnya“.
#6. Kemudian sambung lagi dengan surah al-Baqarah ayat 284
Kredit gambar : akuislam.com
Maksudnya:
“Segala yang ada di langit dan yang ada di bumi adalah kepunyaan Allah. Dan jika kamu melahirkan apa yang ada di dalam hati kamu atau kamu memyembunyikannya, nescaya Allah akan menghitung dan menyatakannya kepada kamu. Kemudian Ia mengampunkan bagi sesiapa yang dikehendakiNya dan menyeksa sesiapa yang dikehendakiNya (menurut undang-undang peraturanNya) Dan (ingatlah), Allah Maha Kuasa atas tiap-tiap sesuatu“.
#7. Kemudian disambung surah al-Baqarah ayat 285
Kredit gambar : akuislam.com
Maksudnya:
“Rasulullah telah beriman kepada apa yang diturunkan kepadanya dari Tuhannya, dan juga orang-orang yang beriman; semuanya beriman kepada Allah, dan Malaikat-malaikatNya, dan Kitab-kitabNya, dan Rasul-rasulNya. (Mereka berkata): “Kami tidak membezakan antara seorang dengan yang lain Rasul-rasulnya”. Mereka berkata lagi: Kami dengar dan kami taat (kami pohonkan) keampunanMu wahai Tuhan kami, dan kepadaMu jualah tempat kembali”.
#8. Kemudian disambung surah al-Baqarah ayat 286
Kredit gambar : akuislam.com
Maksudnya:
“Allah tidak memberati seseorang melainkan apa yang terdaya olehnya. Ia mendapat pahala kebaikan yang diusahakannya, dan ia juga menanggung dosa kejahatan yang diusahakannya. (Mereka berdoa dengan berkata): “Wahai Tuhan kami! Janganlah Engkau mengirakan kami salah jika kami lupa atau kami tersalah. Wahai Tuhan kami ! Janganlah Engkau bebankan kepada kami bebanan yang berat sebagaimana yang telah Engkau bebankan kepada orang-orang yang terdahulu daripada kami. Wahai Tuhan kami! Janganlah Engkau pikulkan kepada kami apa yang kami tidak terdaya memikulnya. Dan maafkanlah kesalahan kami, serta ampunkanlah dosa kami, dan berilah rahmat kepada kami. Engkaulah Penolong kami; oleh itu, tolonglah kami untuk mencapai kemenangan terhadap kaum-kaum yang kafir“.
#9. Kemudian bacaan al-Mathurat disambung surah al-Ikhlas ayat 1 – 4
Kredit gambar : daitoryo-movie.com
#10. Kemudian bacaan al-Mathurat disambung dengan surah al-Falaq
Kredit gambar : akuislam.com
Maksudnya:
“Katakanlah (wahai Muhammad) :”ku berlindung kepada (Allah) Tuhan yang menciptakan sekalian makhluk, “Dari bencana makhluk-makhluk yang Ia ciptakan : “Dan dari bahaya gelap apabila ia masuk :”Dan dari kejahatan makhluk-makhluk yang menghembus-hembus pada simpulan-simpulan (dan ikatan-ikatan): “Dan dari kejahatan orang yang dengki apabila ia melakukan dengkinya“.
#11. Kemudian disambung pula surah an-Nas ayat 1 – 6
Kredit gambar : akuislam.com
Maksudnya:
“Katakanlah (wahai Muhammad): “Aku berlindung kepada (Allah) Pemulihara sekalian manusia. “Yang Menguasai sekalian manusia, “Tuhan yang berhak disembah oleh sekalian manusia, “Dari kejahatan pembisik penghasut yang timbul tenggelam, -“Yang melemparkan bisikan dan hasutannya ke dalam hati manusia, – “(Iaitu pembisik dan penghasut) dari kalangan jin dan manusia“.
#12. Kemudian bacaan al-Mathurat ini disambung dengan doa pujian kepada Allah S.W.T
Kredit gambar : akuislam.com
Maksudnya :
“Sesungguhnya kami terjaga di pagi hari (di petang hari) dengan (kesedaran bahawa) Kerajaan (bumi dan segala isinya) ini seluruhnya adalah milik Allah. Dan segala puji bagi Allah, tiada sekutu bagi-Nya tiada Tuhan selain Dia dan kepada-Nya kami akan dibangkitkan“. (3x)
#13. Kemudian sambung doa untuk teguhkan pendirian dalam Islam
Kredit gambar : akuislam.com
Maksudnya :
“Kami terjaga di pagi hari (petang hari) dalam fitrah Islam, dan kalimah ikhlas dan dalam agama nabi kami, Muhammad SAW, dan dalam millah (ajaran) bapa kami Ibrahim yang hanif (lurus) sedang dia bukan orang musyrik“.
*Apabila dibaca pada waktu petang, perkataan Asbahna diganti dengan Amsainaa
#14. Kemudian al-Mathurat disambung dengan membacakan doa untuk mensyukuri nikmat
Kredit gambar : akuislam.com
Maksudnya :
“Ya Allah, aku terjaga pada pagi dan petang dalam nikmat Mu, afiat (keselamatan dari mara bencana), dan terjaganya rahsia-rahsia (dosa-dosa) ku, maka sempurnakan nikmat-Mu, afiat-Mu dan penjagaan-Mu itu di atasku, di dunia dan akhirat“. (3x)
*Apabila dibaca pada waktu petang, perkataan AshbahTu diganti dengan Amsaytu
#15. Kemudian sambung pengakuan segala nikmat dari Allah
Kredit gambar : akuislam.com
*Apabila dibaca pada waktu petang, perkataan Ma Aṣbaḥa diganti dengan Ma Amsa
Maksudnya:
“Ya Allah, tidaklah aku pada waktu pagi dan petang dengan nikmat apa yang aku peroleh dan diperoleh seseorang di antara makhluk-Mu adalah dari-Mu, yang Esa dan tidak bersekutu, maka bagi-Mu segala puji dan syukur“.
#16. Kemudian sambung dengan kata pujian bagi Allah S.W.T
Kredit gambar : akuislam.com
Maksudnya :
“Ya Allah, bagi-Mu segala puji seagung kemuliaan wajah- Mu dan kebesaran kekuasaan-Mu“.
#17. Kemudian al-Mathurat disambung dengan bacaan ikrar
Kredit gambar : akuislam.com
Maksudnya :
“Aku telah redha dengan Allah sebagai Tuhanku, dan dengan Islam sebagai agamaku dan dengan Muhammad sebagai nabi dan rasulku“. (3x)
#18. Kemudian sambung dengan bertasbih kepada Allah
Kredit gambar : akuislam.com
Subḥanallahi Wa Bi Ḥamdihi, ‘Adada Khalqihi Wa Riḍha Nafsihi Wa Zinata ‘ArshiHii Wa MidaaDa Kalimatihi (3x)
Maksudnya :
“Maha suci Allah dan segala puji bagi-Nya sebanyak bilangan kejadian-Nya dan keredhaan-Nya, dan seberat timbangan ‘Arasy-Nya dan sebanyak dakwat (yang terpakai untuk menuliskan) kalimah-Nya“. (3x)
#19. Kemudian disambung dengan bacaan meninggikan Asma’ Allah
Kredit gambar : akuislam.com
Bismillahil-Lazhii Laa Yaḍurru Ma’Asmihii Shay’un Fil-Arḍi Wa Laa Fis-Sama’i Wa Huwas-Samii’ul-‘Aliim (3X)
Maksudnya :
“Dengan nama Allah, yang dengan nama-Nya akan terhalanglah, segala sesuatu di bumi dan di langit, untuk menimpakan bencana, dan Ia Maha Mendengar dan Mengetahui“. (3x)
#20. Kemudian sambung dengan bacaan doa agar terhindar dari syirik
Kredit gambar : akuislam.com
Allahumma Inna Na’UuzuBika Min An NushRika Bika Shay’an NaʿLamuHuu Wa Nastaghfiruka Li Maa Laa Na’lamuhu (3x)
Maksudnya :
“Ya Allah, kami berlindung pada–Mu dari menyekutukan- Mu dengan sesuatu yang kami ketahui, dan kami memohon ampun dari (menyekutukan-Mu) dengan sesuatu yang tidak kami ketahui“. (3x)
#21. Sambung dengan memohon doa berlindung dari kejahatan makhluk
Kredit gambar : akuislam.com
A’Uuzu Bi Kalimaatil-laahit-Tammati Min Sharri Maa Khalaq (3x)
Maksudnya :
“Aku berlindung pada kalimat Allah yang sempurna, dari kejahatan apa-apa yang diciptakan“. (3x)
#22. Baca pula doa terhindar dari belenggu hutang
Kredit gambar : akuislam.com
Allahumma Inni A’UzuBika Minal-Hammi Wal-Ḥazan, Wa A’UuzuBika Minal-‘Ajzi Wal-Kasal, Wa A’UuzuBika Minal-Jubni Wal-Bukhl, Wa A’UuzuBika Min Ghalabatid-Dayni Wa Qahrir-Rijal
Maksudnya :
“Ya Allah, aku berlindung pada-Mu dari rasa sedih dan gelisah, dan aku berlindung pada-Mu dari sikap pengecut dan bakhil, dan aku berlindung pada-Mu dari cengkaman hutang dan penindasan orang“.
#23. Bacaan al-Mathurat disambung lagi dengan doa dilimpahkan kesihatan
Kredit gambar : akuislam.com
Allahumma ‘Aafini Fii Badanii, Allāhumma ‘Aafinii Fii Sam’ie, Allahumma ‘Aafini Fii Baṣarii
“Ya Allah, sihatkanlah badanku, Ya Allah, sihatkanlah pendengaranku, Ya Allah, sihatkanlah penglihatanku“.
#24. Kemudian disambung pula bacaan doa agar terhindar dari kemiskinan
Kredit gambar : akuislam.com
Allahumma Innii A’UuzuBika Minal-Kufri Wal-Faqr, Allahumma Innii A’UzuBika Min ‘AZaabil-Qabr, Laa Ilaha Illa Anta
Maksudnya :
“Ya Allah, sesungguhnya aku berlindung pada-Mu dari kekafiran dan kefakiran; Ya Allah, aku berlindung kepada- Mu dari azab kubur; tidak ada Tuhan selain Engkau“. (3x)
(Ibnu Sunni, H. Sahih)
#25. Mohon pula doa agar diberi keampunan
Kredit gambar : akuislam.com
Allahumma Anta Rabbi Laa Ilaha Illa Anta Khalaqtani Wa Ana ‘Abduka Wa Ana ‘Alaa ‘Ahdika Wa Wa’dika MasTaṭa’tu. A’UzuBika Min Syarri Maa Ṣana’tu. Abuu’U Laka BiNi’matika ‘Alayya Wa Abu’U BizanBii FaghFirLii Fa Innahuu Laa Yaghfiruz-Zunuba Illa Anta
Maksudnya :
“Ya Allah, Engkau adalah Tuhanku, tidak ada Tuhan selain Engkau; Engkau yang menciptakan dan aku abdi- Mu, dan aku berada dalam perjanjian dengan-Mu, ikrar kepada-Mu, (yang akan aku laksanakan dengan) segala kemampuanku : dan aku berlindung pada-Mu, dari kejahatan apa-apa yang telah aku lakukan : aku mengakui (dengan sebenar-benarnya) nikmat-Mu kepadaku : dan aku mengakui dosaku, maka ampunilah aku, kerana tidak ada yang boleh mengampuni dosa-dosa, kecuali Engkau“.
#26. Kemudian, bacaan al-Mathurat terus disambung dengan Istighfar Memohon Keampunan Allah
Kredit gambar : akuislam.com
Astaghfirullahal-LaDzi Laa ilaaHa illaa Huwal-Hayyul Qoyyum Wa AtuuBu-ilayh
Maksudnya :
“Aku memohon ampun kepada Allah yang tidak ada Tuhan selain Dia, yang hidup dan selalu jaga; dan aku bertaubat pada-Mu“. (Ulang 3 kali)
#27. Membaca selawat ke atas Nabi
Kredit gambar : akuislam.com
Allahumma Ṣolli ‘Ala Sayyidina Muḥammadin ‘Abdika Wa Nabiyyika Wa Rasulikan-Nabiyyi Ummiyyi Wa ‘Alaa Alihii Wasohbihi Wasallim Tasliiman ‘Adadamaa AḥaaTho Bihii ‘ilmuka, Wa KhaṭTa Bihii Qalamuka, Wa Aḥṣahu Kitabuka.
Maksudnya :
“Ya Allah restui dan berkatkanlah junjungan kami Muhammad sebagai hamba, nabi dan rasul-Mu yang ummi. Berkatkan keluarga dan sahabat Baginda. Sejahterakanlah Baginda selama-lamanya. Sejahterakanlah Baginda selama-lamanya sebanyak-banyak bilangan dalam ilmu dan sebanyak-banyak perkara yang ditulis oleh Qalam-Mu dan sebanyak-banyak yang dirangkum oleh kitab-Mu“.
Kredit gambar : akuislam.com
Warḍallahumma ‘An Saadaatinaa Abi Bakrin Wa ‘Umara Wa ‘Uthsmana Wa ‘Aliyyin, Wa ‘Anis-saḥabati Ajma’in, Wa ‘Anit-Tabi’ina Wa Tabi’ihim Bi IḥsaaNin Ilaa Yawmid-Diin. Subḥana Rabbil-ʿIzzati ‘Amma Yaṣifun Wa Salamun ‘Alal-Mursalin Wal-Ḥamdu Lillaahi Rabbil-‘Aalamin
Maksudnya :
“Terimalah dan relakanlah pemimpin terutama kami : Sayyidina Abu Bakar, Omar, Othman, Ali dan para sahabat Baginda semuanya, para tabi’in, dan orang-orang yang mengikut jejak langkah mereka sampai hari pembalasan. Terimalah (kepulangan) mereka dengan sebaik-baiknya. Maha Suci Tuhan (Mu) yang memiliki kebesaran dan kemuliaan dari sifat tercela. Salam sejahtera untuk para Rasul utusan, dan segala puji bagi Allah, Tuhan sekalian alam“.
#28. Baca doa selepas al-Mathurat
Kredit gambar : akuislam.com
Allaahumma Inna Nas’aluka Lisaanan Rootiban Bidzikrika Wa Qolban Maf’uman Bisyukrika Wa Badanan Hayyinan Layyinan Bithoo’atika Allahumma Inna Nas-Aluka Iimaanan Kaamilan Wa Nas-Aluka ‘Ilman Naafi’an Wa Nas-Aluka Yaqiinan Shoodiqon Wa Nas-Aluka Diinan Qoyyiman Wa Nas-Alukal ‘Aafiyata Min Kulli Baliyyatin Wa Nas-Aluka Tamaama-Lghinaa ‘Anin-Nnaas Wahab Lanaa Haqiiqotal Iimaani Bika Hatta Laa Nakhoofa Wa Laa Narjuu Ghoiroka Wa Laa Na’buda Syai’an Siwaaka Waj’al Yadaka Mabsuuthotan ‘Alainaa Wa ‘Alaa Ahlinaa Wa Aulaadinaa Waam-Ma’anaa Birohmatika Wa Laa Takilnaa Ilaa Anfusinaa Thorfata ‘Ainin Wa Laa Aqolla Min Dzaalika Ya Ni’mal Mujiibu Wa Sholli ‘Alaa Sayyidinaa Muhammadin-Nnabiyyi-Lkariim Wa ‘Alaa Aalihi Wa Shohbihi Ajma’iin.
Maksudnya :
“Ya Allah kurniakanlah kami lisan (lidah) yang lembut membasahi mengingati dan menyebut (nama-Mu), hati yang penuh segar mensyukuri (nikmat-Mu), serta badan yang ringan menyempurnakan ketaatan kepada (perintah-Mu). Ya Allah, kurniakanlah kami iman yang sempurna, hati yang khusyuk, ilmu yang berguna, keyakinan yang benar-benar mantap, dinn (cara hidup) yang jitu dan unggul, selamat dari segala mara bahaya dan petaka“.
“Kami mohon kepada-Mu Ya Allah kecukupan yang tidak perlu kami terpaksa meminta kepada orang lain. Berikanlah kami Ya Allah iman yang sebenarnya sehingga kami tidak menyekutukan-Mu“.
“Berikanlah rahmat-Mu kepada kami, keluarga dan anak-anak kami serta sesiapa sahaja yang bersama-sama kami. Jangan (Ya Allah) Engkau biarkan nasib kami ditentukan oleh diri kami sendiri; walaupun hanya dalam sekelip mata atau lebih pendek dari masa itu. Wahai Tuhan yang paling mudah dan cepat memperkenankan permintaan“.
“Selawat (berkat dan rahmat) dan restu Allah untuk junjungan kami Muhammad, nabi yang mulia, kepada keluarga Baginda dan para sahabat Baginda amnya“.
Terdapat banyak kelebihan yang boleh kita peroleh dengan mengamalkan doa mathurat ini dan semoga perkongsian ini memberi manfaat yang berguna.

Tingkatkan amal ibadah lain dengan panduan dan bacaan yang betul seperti dikongsikan DI SINI.


10 Cerita Sebelum Tidur Untuk Kanak Kanak. Lengkap Dengan Moral Setiap Satunya

Membaca buku sebelum tidur mempunyai banyak kesan positif kepada anak-anak di awal usia mereka. Salah satu kelebihan membacakan buku cerita kepada anak-anak ialah memperbanyakkan kosa kata dan memperkenalkan perihal emosi kepada mereka.
Anak-anak yang dibacakan buku sama ada sebelum tidur atau di waktu lain lebih cenderung menguasai pelbagai perkataan baru yang jarang digunakan dalam perbualan seharian.
Buku cerita selalunya mempunyai elemen emosi dan perasaan. Melalui watak dan jalan cerita, anak-anak belajar mengenali emosi serta cara mengendalikannya.
Namun perlu diingat, proses ini mengambil masa. Mama tidak boleh berputus asa selepas tiga kali percubaan membacakan buku sebelum tidur bersama anak-anak. Terus melakukannya walaupun mereka belum menunjukkan minat.
Senarai Cerita Sebelum Tidur Untuk Kanak Kanak Yang Menarik
#1 Kisah Si Luncai

Kredit gambar: Google Sites

Alkisahnya, Si Luncai seorang miskin dari hujung kampung begitu ingin menatap sendiri wajah rajanya. Namun, biarpun telah beberapa kali mencuba, hasratnya gagal disebabkan wajahnya yang buruk serta tidak mempunyai pakaian yang sesuai untuk mengadap raja.
Pada suatu hari, dia berjaya masuk ke istana dan mengadap raja. Malangnya, ketika menghadap raja, terluncur kata dari mulutnya bahawa muka raja mirip wajah arwah bapanya.
Raja yang zalim itu terasa dipersendakan. Baginya, mukanya tidak sekali-kali boleh disamakan dengan rakyat biasa, apatah lagi dengan muka arwah bapa Si Luncai yang miskin dan dipandang hina itu.
Kredit gambar: drainon.blogspot.com
Tanpa mempertimbangkan perkara ini dengan adil dan teliti, raja menjatuhkan hukuman nyawa kepada Si Luncai. Si Luncai bakal ditenggelamkan ke tengah laut.
Pesuruh raja pun bersiaplah membawa Si Luncai ke dalam perahu untuk dibawa ke tengah laut kerana Si Luncai akan dibuang ke dalam laut itu nanti. Si Luncai telah dimasukkan ke dalam sebuah guni dan dipikul ke pangkalan.
Apabila sekaliannya telah siap, maka perahu itu pun didayung ke tengah laut. Dari dalam guni itu Si Luncai dapat melihat beberapa biji labu air terdapat di dalam perahu. Setelah lama mereka berkayuh, maka Si Luncai berkata “kasihan benar aku melihat kamu semua terlalu teruk mendayung. Mahukah kamu semua jika aku ajarkan lagu untuk menghilangkan penat kamu semua itu?”
Salah seorang daripada mereka berkata; “Diamlah kamu, sebentar lagi kamu akan dicampakkan ke dalam laut ini”. Mendengar kata-kata yang sedemikian itu, maka Si Luncai pun menyanyilah. “Si Luncai terjun dengan labu-labunya. Biarkan! Biarkan!”
Mendengar Si Luncai menyanyi itu, pesuruh raja itu mula tertarik dan beberapa orang pendayung mula menyanyi: “Si Luncai terjun dengan labu-labunya!”
Kredit gambar: Google Play
Maka beberapa orang yang lain pun menyambut nyanyian itu “Biarkan! Biarkan!” Akhirnya mereka menjadi dua kumpulan menyanyikan lagu itu.
“Si Luncai terjun dengan labu-labunya!”
“Biarkan! Biarkan!”
Demikian lagu itu dinyanyikan berulang-ulang hingga semuanya leka.
Melihatkan keadaan itu, maka Si Luncai pun keluar dari guni dan dia mengisikan beberapa biji labu ke dalam guni itu dan kemudian dia mengambil dua biji labu yang lain lalu terjun dari perahu itu.
Perbuatan Si Luncai terjun dengan labu-labunya dilihat oleh sekumpulan pendayung di bahagian belakang dan berteriak ‘Si Luncai terjun dengan labu-labunya” untuk memberitahu bahawa Si Luncai telah berjaya melepaskan diri.
Namun, teriakan itu pula disambut dengan ‘biarkan biarkan’ oleh pendayung di hadapan kerana menyangka bahawa itu adalah sebahagian lirik lagu yang mereka nyanyian.
Kredit gambar: Google Sites
Si Luncai berenang ke tepian menggunakan pelampung labu air yang dua biji itu.
Apabila sampai ke tengah laut, kumpulan pendayung di hadapan baru menyedari bahawa Si Luncai telah berjaya melepaskan diri. Maka kembali ke darat dan mencari Si Luncai.

Pengajaran
Kita mestilah menjaga tutur kata. Terlajak perahu boleh diundur, terlajak kata buruk padahnya.Si Luncai mempunyai kekurangan dari segi rupa dan harta namun dia dikurniakan akal yang bijak. Jadi, sebagai manusia jangan sesekali merendahkan kebolehan diri sendiri. Jadilah berani dan bijak.
#2 Tikus Bermesyuarat
Kredit gambar: MogiMogy
Di dalam sebuah rumah, tinggal sekumpulan tikus. Semua tikus itu hidup aman dan bahagia. Mereka selalu dapat mencuri makanan. Mereka tidak pernah berasa risau tentang makanan. Mereka selalu dapat makan sehingga kenyang.
Pada suatu hari, tuan rumah itu membawa pulang seekor kucing. Kucing itu besar dan garang. Tuan rumah itu memelihara kucing tersebut. Semua tikus berasa sangat susah hati. Mereka takut pada kucing itu. Mereka tidak bebas mencari makanan seperti dahulu lagi.
Pada suatu hari, semua tikus itu bermesyuarat. Salah seekor tikus berkata, “Kita gantungkan loceng pada leher kucing itu.” Semua tikus bersetuju. Mereka sangat gembira dengan cadangan itu.

“Kalau kucing itu datang, loceng di lehernya akan berbunyi. Kita boleh lari. Kita akan selamat,” kata mereka. “Tetapi siapakah yang berani pergi gantungkan loceng itu?” tanya seekor tikus lagi.

Tiada siapa yang berani menjawab soalan itu. Tiada siapa yang berani pergi menggantungkan loceng itu. Akhirnya, mereka terpaksa berpindah dari situ.
Pengajaran
Perancangan tidak akan berjaya tanpa tindakan. Sesuatu perkara mustahil untuk direalisasikan tanpa usaha dan keberanian.
#3 Tali Pinggang Raja Sulaiman
Pada suatu hari, Sang Kancil keluar mencari makanan. Dia merayau-rayau ke sana dan ke mari. Namun, tiada sebarang makanan ditemui.
“Apalah malangnya nasibku hari ini! Tiada apa yang dapat kumakan,” Sang Kancil mengeluh sendiri.
Di pertengahan jalan, Sang Kancil terserempak dengan Sang Sawa. Mujurlah Sang Sawa itu sedang tidur. Kalau tidak tentulah nahas Sang Kancil.
“Mujurlah aku tidak menjadi mangsa Sang Sawa itu,” ujar Sang Kancil dalam hatinya.
Oleh yang demikian, Sang Kancil segera melangkah pergi. Namun, tanpa disangka-sangka, Sang Kancil terserempak pula dengan Sang Belang. Menggigillah Sang Kancil kerana berasa sangat takut.
“Ha, ha, ha!” Sang Belang ketawa. “Sekarang engkau tidak dapat lari lagi. Engkau akan menjadi makananku,” kata Sang Belang.
Kredit gambar: 99.co
“Engkau jangan ganggu aku. Raja Sulaiman tentu akan murka pada engkau, wahai Sang Belang!” kata Sang Kancil setelah mendapat suatu akal. Sang Belang terkejut mendengar kata-kata itu. Sang Belang sangat takut pada Raja Sulaiman.
“Mengapakah engkau berkata demikian?” Sang Belang ingin tahu. “Aku sedang menjaga tali pinggang Raja Sulaiman,” jawab Sang Kancil.

Sang Belang tidak percaya. Sang Belang mahu melihat tali pinggang itu. Sang Kancil lalu membawa Sang Belang ke tempat Sang Sawa. “Inilah tali pinggang Raja Sulaiman,” kata Sang Kancil.
Sang Belang ingin memakai tali pinggang itu. Sang Kancil berpura-pura tidak membenarkannya. “Aku tidak peduli!” ujar Sang Belang.
Sang Belang terus memakai tali pinggang itu. Apalagi! Sang Sawa pun terus membelit Sang Belang. “Tolong! Tolong!” Sang Belang meminta tolong. Tetapi sia-sia sahaja. Akhirnya, matilah Sang Belang. Sang Kancil yang cerdik itu sudah lari.
Pengajaran
Jika berhadapan dengan situasi genting, fikirkan jalan terbaik untuk menyelamatkan diri. Lebih-lebih lagi jika pihak lawan tidak tahu tentang muslihat kita.
#4 Guri Emas
Kredit gambar: hargaemas.com.my
Ada seorang peraih yang mempunyai lima orang anak yang malas bekerja. Pada suatu hari, seorang peladang tua jatuh sakit. Semakin sehari semakin uzur.
Dia tidak dapat bekerja. Pokok kelapa yang tidak dijaga sudah tidak subur lagi. Hasil pendapatan pun berkurangan.
Sebelum peladang itu meninggal dunia, dia berpesan kepada anak-anaknya. Dia menyuruh anak-anaknya mencari guri emas di dalam kebun. Setelah peladang itu meninggal dunia, anak-anaknya berebut-rebut mencari guri tersebut.
Mereka menyangkul di segenap batang pokok kelapa. Diwaktu siang dan malam. Mereka terus menggali di sana sini. Dari sehari ke sehari, mereka terus mencari guri emas itu. Tetapi guri emas itu tidak juga dijumpai.
Dijadikan cerita, pokok kelapa itu bertambah subur dan berbuah lebat. Pada suatu petang, datang peraih ke kebun. Dia membawa lori kerana hendak membeli buah kelapa dalam kuantiti yang banyak.
Hasil tuaian buah kelapa tadi, kelima-lima anak peladang itu mendapat wang yang banyak. Akhirnya mereka mulai sedar rupa-rupanya guri emas itu tidak wujud.
Apa yang bapa mereka mahukan adalah agar mereka rajin bekerja. Semenjak dari itu, mereka pun bekerja dengan lebih keras lagi.
Nota: Guri ialah bekas seperti tempayan yang diisikan emas di dalamnya.
Pengajaran
Malas ialah sikap yang patut dijauhkan. Apabila kita rajin berusaha, kita akan mendapat hasilnya suatu hari nanti.
#5 Belalang dan Semut
Kredit gambar: nicknashram.com
Pada suatu hari, terdapat sebatang pokok tua di mana hidupnya burung hantu yang pemarah dan garang. Terutama jika haiwan lain mengganggu tidurnya pada siang hari. Pada waktu malam, mereka bangun untuk mencari makanan.
#6 Burung Hantu dan Belalang
Kredit gambar: catsoffice.wordpress.com
Pada petang musim panas, burung hantu tidur dengan nyenyak di lubang pokok. Namun, tiba-tiba belalang sedang menyanyi. Burung hantu itu terganggu dan meminta belalang untuk pergi dari situ.
“Hei, pergi kamu dari sini! Tidakkah anda mempunyai adab untuk mengganggu tidur orang tua? “
Namun, belalang itu menjawab dengan nada kasar bahawa dia juga mempunyai hak atas pokok itu. Lalu, dia menyanyi dengan suara yang lebih kuat. Burung hantu itu menyedari bahawa berdebat tidak akan ada gunanya.
Kredit gambar: Saintif
Akhirnya, burung hantu memikirkan cara menghukum belalang. Dia juga memusingkan badannya ke lubang pokok dan berkata dengan sangat ramah.
“Hai belalang, jika saya terus bangun saya pasti akan mendengar anda menyanyi. Tetapi disini tidak ada makanan atau minuman untuk anda. Apa kata anda datang ke sarang saya agar saya boleh hidangkan minuman”.
Akhirnya, belalang termakan hasutan dan pujian burung hantu. Dia melompat ke sarang burung hantu dan burung hantu pun segera menerkam dan memakan belalang itu.
Pengajaran
Hidup bermasyarakat memerlukan kita mengamalkan sikap bertimbang rasa. Janganlah sesuka hati melakukan apa sahaja tanpa memikirkan keadaan orang lain.Setiap orang ada hak untuk dihormati sama ada yang muda atau yang tua. Kita mestilah saling hormat-menghormati antara satu sama lain. Jaga tutur kata dan adab walau dengan siapa pun kita bercakap.
#7 Orang Bodoh dan Keldai
Kredit gambar: cerita-anak-seru.blogspot.com
Suatu hari, seorang lelaki dengan anak lelakinya sedang berjalan sambil memimpin keldai mereka ke pasar. Mereka menemui seorang lelaki yang berkata,
“Kamu bodoh, ada keldai mengapa kamu berjalan?” Lalu Si Ayah pun meminta anaknya menaiki keldai itu dan mereka meneruskan perjalanan.
Tidak lama kemudian, mereka bertemu lelaki lain. Kali ini lelaki itu berkata,
“Kamu anak yang pemalas. Mengapa kamu menunggang keldai sedangkan Si Ayah dibiarkan berjalan? ” Akhirnya, si ayah meminta anaknya turun. Kini gilirannya pula menunggang keldai sementara anaknya berjalan.
Kredit gambar: lailaberbagicerita.wordpress.com
Tidak jauh, mereka bertemu sekumpulan wanita yang saling berbisik, “Anak yang malang. Ayahnya menunggang keldai sambil berjalan. ” Bingung dengan apa yang harus dilakukan, akhirnya si ayah mengajak anaknya menaiki haiwan kesayangannya.
Sekali lagi, mereka bertemu dengan penduduk setempat yang mengejek, “Bukankah kalian berdua malu membuat keldai malang itu menanggung tubuh besarmu?”
Bapa dan anak lelaki turun. Setelah banyak berfikir, mereka akhirnya memutuskan untuk mengikat kaki keldai ke tiang. Mereka berdua kemudian meneruskan perjalanan sambil membawa tiang dan keldai.
Kredit gambar:
Orang-orang yang lalu-lalang menertawakan kebodohan mereka. Tiba di jambatan, ikatan kaki keldai menjadi longgar. Keadaan itu mengakibatkan keldai jatuh ke sungai dan akhirnya lemas. Bapa dan anak kehilangan keldai mereka selama-lamanya.
Pengajaran
Kadang-kala orang akan menghakimi tanpa mengetahui hal sebenar seseorang. Namun, selagi kita mengetahui tujuan sesuatu perbuatan itu, maka kata-kata dari orang sekeliling seharusnya tidak memberi apa-apa kesan ke atas diri kita. Kita hendaklah bijak menepis komen dari persekitaran. Terima lah komen yang mampu memperbaiki kualiti diri. Di samping itu, komen yang negatif pula tidak perlu kita ambil peduli.
#8 Pengembala biri-biri dan Serigala
Kredit gambar: Bloggers.id
Pada zaman dahulu, tinggal seorang budak lelaki di sebuah kampung. Setiap hari dia bekerja menjaga kambing biri-biri tuannya di hutan.
Memandangkan dia terus melakukan aktiviti yang sama, dia merasa bosan. Suatu hari, dia terfikir untuk mengerjakan orang kampung sebagai hiburan. Dia berlari ke arah desa sambil menjerit ketakutan,
Kredit gambar: Quizziz
“Ada serigala! Ada serigala! “
Seperti yang dijangkakan, penduduk setempat berlari ke arah pinggir hutan untuk menghalau serigala itu. Tetapi ketika mereka sampai di sana, sama sekali tidak ada serigala. Sebaliknya, lelaki gembala itu ketawa terbahak-bahak. Mereka mulai sedar bahawa mereka telah ditipu.
Beberapa hari kemudian, budak itu sekali lagi membuat helah. Sekali lagi penduduk kampung berlari ke pinggir hutan. Namun, mereka ditipu kali kedua. Mereka pulang ke rumah sambil bersungut-sungut.
Kredit gambar: kabarlumajang.pikiran-rakyat.com
Suatu hari pada waktu petang, tiba-tiba seekor serigala muncul dari hutan. Kanak-kanak itu menjerit ketakutan seraya meminta pertolongan. Tetapi kali ini, penduduk kampung tidak mahu mempercayainya kerana berfikir budak pengembala itu hanya ingin bermain-main sahaja.
Kredit gambar: Orami
Tiada siapa datang membantu. Akibatnya serigala dengan bebas membunuh dan memakan semua biri-biri. Sementara itu, budak lelaki tersebut hanya dapat menonton dari kejauhan dan bingung tentang apa yang harus dikatakan kepada tuannya.
Pengajaran
Kepercayaan ialah satu hal yang sangat berharga. Apabila ia dikhianati, tiada apa lagi yang boleh mengembalikannya. Jangan sesekali menipu kerana perbuatan itu akan memakan diri suatu hari nanti.
#9 Kerbau dan Lembu

Suatu ketika dahulu, ada kerbau dan lembu yang berkawan baik. Kulit lembu berwarna hitam kecoklatan manakala kerbau berwarna putih.
Suatu hari, seorang pendatang baru datang ke padang rumput, dia adalah lembu dengan tanduk runcing. Dia kelihatan sangat tampan hingga membuat banyak haiwan kagum dengannya.
Berita mengenai lembu gagah ini tersebar dengan sangat cepat. Dia menjadi bualan ramai. Lembu yang berwarna hitam kecoklatan itu tidak begitu peduli. Kerbau pula merasa cemburu pada lembu jantan itu.
Kredit gambar: Suara Karya
Dia berkata, “Apa yang hebat dari dia? Saya juga mempunyai tanduk besar dan runcing. Badan juga kacak. Cuma warna kulitnya berbeza. Sekiranya kulit saya hitam, saya akan lebih jantan daripada lembu jantan ”.
Dia juga mempunyai idea untuk menukar warna kulitnya. Dia mendatangi lembu yang sedang berendam di sungai lalu menggoda agar dia menukar kulitnya. Namun, lembu itu masih enggan kerana dia bersyukur atas nikmat Tuhan.
Kredit gambar: Fox News
Kerbau masih memujuk lembu dan meminta-minta atas nama persahabatan. Lembu itu akhirnya kasihan dan sanggup menukar warna kulit. Namun, lembu itu memberi syarat bahawa setelah bertukar, kerbau mesti bersyukur dengan apa yang dia ada. Tanpa berfikir, kerbau akhirnya bersetuju.
Akhirnya mereka menukar kulit, tetapi ternyata kulit lembu terlalu kecil dan sempit untuk kerbau besar. Supaya pakaian terasa ketat. Sementara kulit kerbau dipakai oleh lembu yang besar. Kerana mereka merasa tidak selesa dengan kulit, kerbau kembali mengajak lembu untuk bertukar. Namun, lembu itu tidak mahu.
Kerbau merayu kepada lembu untuk menukar kulit di mana sahaja mereka bertemu. Namun, lembu yang masih tidak mahu bertukar. Akhirnya, kerbau itu menyesal kerana tidak bersyukur dengan apa yang dia dapat dari Tuhannya. Walaupun ia adalah yang terbaik untuknya.
Pengajaran
Setiap dari makhluk di dunia diciptakan dengan keistimewaan masing-masing. Apa yang indah di mata orang lain belum tentu cantik pada diri sendiri.Kita hendaklah selalu menerapkan amalan bersyukur atas setiap kurniaan Tuhan. Amalan membanding-bandingkan dengan orang lain hanya membuatkan seseorang merasa diri mereka serba kekurangan.
#10 Anjing Yang Tamak
Kredit gambar: nicknashram.com
Bacakan Untuk Anak-anak Ya Mama!
Terdapat banyak kisah yang boleh dibacakan kepada anak-anak sebelum mereka tidur. Namun kita perlu pastikan cerita terdapat pengajaran diselitkan dalam setiap cerita tersebut.
Kita perlu manfaatkan setiap masa yang ada sebagai peluang untuk kita mengajarkan sesuatu yang bermakna buat mereka. Kanak-kanak boleh belajar dalam pelbagai cara, tidak semestinya semasa dalam bilik darjah.
Ingat tak apa yang Mama Siti cakap awal-awal tadi?
Sesi bercerita atau membaca buku secara nyaring membantu kanak-kanak menguasai kosa kata baru serta mendedahkan mereka tentang pelbagai jenis emosi manusia.
Mama Siti seronok sangat kalau Mama bacakan cerita-cerita pilihan Mama Siti di atas. Watak, jalan cerita dan pengajaran dari setiap cerita bersesuaian untuk bahan bacaan sebelum tidur.
Semoga Mama terus sabar dan jangan putus asa bacakan kisah menarik buat anak-anak sebelum tidur ya.

Tingkatkan perkembangan anak Mama dengan pelbagai tips dan nasihat berguna DI SINI.


Doa-doa Pelindung Diri Dari Kejahatan Manusia dan Syaitan. No 1 Paling Penting!

Pernah tak Mama bimbang kalau-kalau ada perkara buruk yang mungkin berlaku kepada diri dan keluarga? Bak kata pepatah, ‘rambut sama hitam, hati lain-lain’, di mana kita tak tahu siapa yang betul-betul berniat baik mahupun yang buruk hatinya dengan kita.
Ditambah pula dengan janji syaitan pada awal-awal penciptaan Nabi Adam AS. Syaitan berjanji akan menyesatkan manusia hinggalah hari kiamat.
Surat Al A’raf, ayat 16-17
قَالَ فَبِمَا أَغْوَيْتَنِي لَأَقْعُدَنَّ لَهُمْ صِرَاطَكَ الْمُسْتَقِيم
ثُمَّ لَآتِيَنَّهُمْ مِنْ بَيْنِ أَيْدِيهِمْ وَمِنْ خَلْفِهِمْ وَعَنْ أَيْمَانِهِمْ وَعَنْ شَمَائِلِهِمْ وَلَا تَجِدُ أَكْثَرَهُمْ شَاكِرِينَ
Maksudnya:
“Iblis menjawab, kerana Engkau telah menghukumku tersesat, maka aku benar-benar akan (menghalang-halangi) mereka dari jalan Mu yang lurus. Kemudian aku akan mendatangi mereka dari depan dan dari belakang mereka, dari kanan dan dari kiri mereka. Dan Engkau tidak akan mendapati kebanyakan mereka bersyukur.”
Kebimbangan seperti ini wajar kita ambil peduli kerana kesan terkena kejahatan orang secara fizikal ataupun sihir sangatlah memudaratkan.
Antara akibat perbuatan menzalimi orang lain ialah merosakkan hubungan kekeluargaan, kehilangan harta dan perniagaan, gangguan kesihatan dan banyak lagi.
Oleh itu, kita hendaklah berikhtiar dengan mengamalkan pendinding melalui doa perlindungan diri seperti di bawah ini.
Dengan izin Allah SWT, Dia akan mengangkat takdir buruk itu dari menimpa keatas seseorang.
Senarai Doa Pelindung Diri Yang Boleh Diamalkan Setiap Hari

Kredit gambar: kabar24.bisnis.com
#1 Doa Perlindungan Diri – Solat 5 Waktu Sehari Semalam
Solat ialah ibadah dan di dalamnya terdapat banyak lafaz-lafaz doa yang baik maknanya.
Cuba Mama perhatikan satu persatu bacaan dalam solat bermula dari takbiratul ihram, Surah Al-Fatihah, duduk antara dua sujud hinggalah tahiyat akhir.
Selain itu, dengarkan perkongsian dari seorang penyihir dari Rusia dalam satu temubual tentang hubungan umat Islam dengan tuhannya.

Penyihir rusia mengaku tak boleh sihir orang muslim (yg jaga ibadah). Pentingnya solat, zikir dan doa. Hampir semua peceraian dan keluarga berpecah belah berpunca tak jaga solat. pic.twitter.com/ABkGaN4BEo— Cha (@CahayaSakinah_) September 3, 2022

#2 Doa Perlindungan Diri – Doa Nabi Yunus
لَّا إِلَهَ إِلَّا أَنتَ ، سُبْحَانَكَ إِنِّي كُنتُ مِنَ الظَّالِمِينَ
La ilaha illa anta, Subhanaka Inni Kuntu Minnaz Zolimin
Maksudnya: “Tiada Tuhan melainkan Engkau (ya Allah)! Maha Suci Engkau, Sesungguhnya aku adalah daripada orang-orang yang menganiaya diri sendiri”
Seorang bekas dukun di Indonesia berkongsi tentang keadaannya suatu masa dulu ketika sedang menyihir seseorang. Doa Nabi Yunus ternyata membuatkan seluruh badannya kesakitan.

Dukun/Penyihir yg dah bertaubat buat confession dia susah nak hantar santet pada org yg amalkan Istighfar, Doa Nabi Yunus (LaIlahaIllaanta Subhanaka Innikuntuminadzolimin) dan Ayat Kursi pic.twitter.com/P11ms86bQ7— Cha (@CahayaSakinah_) September 3, 2022

#3 Ayat Kursi
Kredit gambar: amuslima.com
Ayat kursi juga salah satu dari doa pelindung diri untuk wanita, lelaki dan anak-anak. Kelebihan membaca ayat kursi ialah memelihara seseorang dari dia mulai tidur hinggalah ke waktu pagi.
Nabi Muhammad SAW bersabda, “Apabila engkau mendatangi tempat tidur (di malam hari), bacalah Ayat Kursi, niscaya Allah akan senantiasa menjagamu dan syaitan tidak akan mendekatimu hingga waktu pagi”
(Hadis Riwayat Al Bukhari)
#4 Al-Mathurat
Risalah Al-Mathurat ialah susunan dari Imam Hasan Al-Banna yang didalamnya terdapat banyak doa-doa perlindungan dari kejahatan manusia dan jin.
Baik sebenarnya untuk Mama dan seisi keluarga mengamalkan Al-Makthurat setiap hari di waktu pagi dan petang. Bagi Mama yang sedang haid, jangan khuatir kerana Mama masih boleh membacanya sebagai perlindungan diri.
Pagi-pagi dalam kereta nak ke pejabat dan semasa dalam perjalanan pulang tu, bolehlah pasangkan Al-Mathurat ini. Lama-lama, boleh hafal dengan sendirinya.
#5 3 Qul (Surah ‘Mu’awwidzatain)
Kredit gambar: tafsiralquran.id
#6 Surah Al-Baqarah

Menurut Almarhum Datuk Seri Abu Hassan Din Al Hafiz, ulama dan pendakwah agama berkata bahawa baginda Nabi SAW bersabda dengan makna sihir dan santau akan terhalang jika seseorang membaca ayat-ayat dari surah Al-Baqarah.
#7 Surah Al-Mu’minun, ayat 97-98

وَقُل رَّبِّ أَعُوذُ بِكَ مِنْ هَمَزَٰتِ ٱلشَّيَـٰطِينِ (٩٧)
وَأَعُوذُ بِكَ رَبِّ أَن يَحْضُرُونِ (٩٨)
‘Wa qur Rabbi a’oozu bika min hamazaatish Shayaateen’Wa a’oozu bika Rabbi ai-yahduroon’
Maksudnya:
97. Dan katakanlah: “Wahai Tuhanku, aku berlindung kepadaMu dari hasutan Syaitan-syaitan
98. “Dan aku berlindung kepadaMu, wahai Tuhanku, supaya Syaitan-syaitan itu tidak menghampiriku”
#8 Surah Yassin, ayat 9
Dato Ayob Khan, Ketua Polis Johor memberitahu antara cara dia melindungi diri dari perkara-perkara mistik adalah dengan mengamalkan Surah Yassin, ayat 9.
Dah Amalkan Semuanya Tapi Masih Terkena Sihir?
Ketahuilah Mama dan Papa, sesungguhnya tidak ada perkara yang berlaku tanpa izin Allah SWT. Tentang kenapakah Dia masih mengizinkan perkara buruk berlaku itu berlaku masih diluar pengetahuan manusia.
Lagi pula, ilmu manusia ini terbatas. Hanya Allah yang tahu asbab dari sesuatu perkara itu berlaku. Bersangka baik dengan Allah dan yakin dia memberikan hikmah dari kejadian itu.
Dan kita sebagai seorang Muslim, kita patut terus melakukan ibadah yang disuruh Allah SWT iaitu solat dan membaca al-quran supaya sentiasa diredhai dan dilindungiNya.
Kredit gambar: amirraizat / Shutterstock.com
Doa pelindungan diri ini sangat penting untuk kita amalkan sebagai pendinding dari kejahatan manusia dan tipu daya syaitan.
Kerisauan itu, wajar untuk kita takuti kerana syaitan sendiri telah berjanji dengan Allah untuk memporak perandakan hidup anak Adam AS. Perjanjian itu pula telah direkodkan dalam Surah Al-A’raf ayat 16 dan 17.
Kelapan-lapan doa pelindung diri yang Mama Siti kongsikan kali ini diambil dari rujukan dari berbagai sumber yang dipercayai.
Namun begitu, semuanya terserah di tangan Allah. Allah lah yang mentakdirkan setiap perkara yang berlaku di dunia. Banyakkan berdoa semoga Allah memberikan kita takdir yang baik untuk diri dan keluarga.

Tingkatkan amal ibadah lain dengan panduan dan bacaan yang betul seperti dikongsikan DI SINI.


‘Innii Wajjahtu’ Dalam Doa Iftitah Perlu atau Tidak? Bacaan Sunnah Dalam Solat Fardhu dan Solat Sunat

Doa iftitah ialah doa pembuka semasa solat yang dibacakan ketika solat fardhu dan solat sunat. Walaupun ianya tidak termasuk di dalam rukun solat, membacanya dikira sebagai menghidupkan sunnah baginda Nabi SAW.
Diriwayatkan oleh Abu Hurairah bahawa Rasulullah SAW  berkata pada Abu Hurairah,
 قلت: يا رسول الله! بأبي أنت . كان رسول الله صَلَّى اللَّهُ عَلَيْهِ وَسَلَّمَ إذا كبَّر في الصلاة؛ سكتَ هُنَيَّة قبل أن يقر
قال: ” أقول: … ” فذكره ما تقول وأمي؛ أرأيت سكوتك بين التكبير والقراءة
Maksudnya: Biasanya Rasulullah SAW setelah bertakbir ketika solat, baginda diam sejenak sebelum membaca ayat. Maka aku pun bertanya kepada beliau, wahai Rasulullah, kutebus engkau dengan ayah dan ibuku, aku melihatmu berdiam antara takbir dan bacaan ayat. Apa yang engkau baca ketika itu adalah:… (beliau menyebutkan doa istiftah)”
(Hadis Riwayat Bukhari)
Sebenarnya ada lebih dari satu doa iftitah. Tetapi yang sering diamalkan oleh masyarakat di Malaysia dan Asia Tenggara ialah seperti yang Mama Siti akan kongsikan kali ini.
Doa Iftitah Ada Dua Versi ?
Hmm, mana satu nak ikut ni?

Kredit gambar: Freepik
Mungkin ada yang keliru kenapa ada bacaan yang perlu membaca ‘inni’ dan ada yang tidak memasukkannya di dalam doa iftitah.
Sebenarnya, doa iftitah yang dibacakan ‘inni’ adalah dari riwayat Abu Dawud, Ibnu Majah, Ahmad bin Hanbal dan sebagainya. Manakala yang tidak dibacakan ‘inni’ adalah dari riwayat Muslim.
Namun begitu, kedua-dua versi masih boleh dibacakan semasa solat berdasarkan hadis Nabi SAW berikut;
Dari Abu Rafi’ dia berkata: Telah sampai padaku sebuah surat yang berisi iftitah Rasulullah SAW, bahawa jika Nabi bertakbir maka beliau berdoa: Inni Wajjahtu ….
Selain itu, doa iftitah yang disebutkan lafaz ‘inni Wajjahtu…’ diperbolehkan kerana bacaan tersebut bersumberkan dari al-quran dalam surat Al-an’am 79 sebagai doa Nabi Ibrahim.
Doa Iftitah Di Dalam Solat

Doa Iftitah #1
اللهُ اَكْبَرُ كَبِرًا وَالْحَمْدُ لِلهِ كَثِيْرًا وَسُبْحَانَ اللهِ بُكْرَةً وَاَصِيْلًا . اِنِّى وَجَّهْتُ وَجْهِيَ لِلَّذِيْ فَطَرَالسَّمَاوَاتِ وَالْااَرْضَ حَنِيْفًا مُسْلِمًا وَمَا اَنَا مِنَ الْمُشْرِكِيْنَ . اِنَّ صَلَاتِيْ وَنُسُكِيْ وَمَحْيَايَ وَمَمَاتِيْ لِلهِ رَبِّ الْعَا لَمِيْنَ . لاَ شَرِيْكَ لَهُ وَبِذَ لِكَ اُمِرْتُ وَاَنَ مِنَ الْمُسْلِمِيْنَ
Allaahu akbar Kabiroo Walhamdulillaahi Katsiiraa, Wa Subhaanallaahi Bukratan Wa’ashiilaa, Innii Wajjahtu Wajhiya Lilladzii Fatharas Samaawaati Wal Ardha Haniifan Musliman Wamaa Anaa Minal Musyrikiin. Inna Shalaatii Wa Nusukii Wa Mahyaaya Wa Mamaatii Lillaahi Rabbil ‘Aalamiina. Laa Syariikalahu Wa Bidzaalika Umirtu Wa Ana Minal Muslimiin
Maksudnya:
Allah Maha Besar, segala puji bagi Allah. Maha Suci Allah pagi dan petang. Aku hadapkan mukaku kepada Tuhan yang menciptakan langit dan bumi, hal keadaannya bersih dalam Islam. Tidaklah aku dari golongan orang-orang yang mensyirikkan Tuhan. Sesungguhnya sembahyangku, ibadahku, hidup dan matiku bagi Allah, Tuhan yang memiliki alam keseluruhannya. Tidak ada bersekutu denganNya sesuatu dan dengan demikian aku disuruh dan aku dari golongan muslimin.
Doa Iftitah #2
اَللهُ أَكْبَرُ كَبِيْرًا وَالْحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلاً. وَجَّهْتُ وَجْهِيَ لِلَّذِيْ فَطَرَالسَّمَاوَاتِ وَاْلأَرْضَ حَنِيْفًا مُسْلِمًا وَمَا أَنَا مِنَ الْمُشْرِكِيْنَ. إِنَّ صَلاَتِيْ وَنُسُكِيْ وَمَحْيَايَ وَمَمَاتِيْ ِللهِ رَبِّ الْعَالَمِيْنَ. لاَشَرِيْكَ لَهُ وَبِذلِكَ أُمِرْتُ وَأَنَا مِنَ الْمُسْلِمِيْنَ
‘Allaahu akbar Kabiroo Walhamdulillaahi Katsiiraa, Wa Subhaanallaahi Bukratan Wa’ashiilaa, Wajjahtu Wajhiya Lilladzii Fatharas Samaawaati Wal Ardha Haniifan Musliman Wamaa Anaa Minal Musyrikiin. Inna Shalaatii Wa Nusukii Wa Mahyaaya Wa Mamaatii Lillaahi Rabbil ‘Aalamiina. Laa Syariikalahu Wa Bidzaalika Umirtu Wa Ana Minal Muslimiin’
Maksudnya:
Allah Maha Besar, segala puji bagi Allah. Maha Suci Allah pagi dan petang. Kuhadapkan mukaku kepada Tuhan yang menciptakan langit dan bumi, hal keadaannya bersih dalam Islam. Tidaklah aku dari golongan orang-orang yang mensyirikkan Tuhan. Sesungguhnya sembahyangku, ibadahku, hidup dan matiku bagi Allah, Tuhan yang memiliki alam keseluruhannya. Tidak ada bersekutu denganNya sesuatu dan dengan demikian aku disuruh dan aku dari golongan muslimin.
Hukum Dalam Solat (Sunat Hai’at atau Ab’adh)
Doa iftitah ialah bacaan pertama selepas takbiratul ihram. Takbiratul ihram termasuk dalam 13 rukun solat sebagai syarat sah solat fardhu dan solat sunat.
Membaca doa iftitah ialah sunat hai’at iaitu jika tertinggal membacanya tidak perlu melakukan sujud sahwi
Solat ialah Ibadah dan di Dalamnya ialah Doa
Kredit gambar: muslimgirl.com
Secara bahasanya solat ialah doa. Lafaz bacaan bagi pergerakkan tertentu membawa makna yang sangat baik untuk kita semua. Contohnya bacaan dalam doa iftitah iaitu:
إِنَّ صَلاَتِيْ وَنُسُكِيْ وَمَحْيَايَ وَمَمَاتِيْ ِللهِ رَبِّ الْعَالَمِيْنَ
‘Sesungguhnya solatku, ibadahku, hidup dan matiku hanyalah untuk  Allah, Tuhan yang sekalian alam’
Dari potongan lafaz dalam doa iftitah itu, kita mulai faham bahawa segala-gala yang dilakukan umat Islam selama mereka hidup hanyalah untuk Allah, Tuhan yang mengaturkan hal-hal di dunia melalui 20 sifat kesempurnaan Nya.
Selain itu, bacaan semasa duduk antara dua sujud juga tidak kurang penting. Terutamanya bagi manusia pendosa yang masih tinggal di dunia seperti kita.
 رب اغْفِرلي وَارْحَمْنِى واجبرني وَارْفَعْنِي وَارْزُقْنِى وَاهْدِنِى وَعَافِنِى وَاعْفُ عَنِّى
‘Rabbigfirli warhamni wajburni warfagni warzuqni wahdini wa a’fini wa’fu anni’
Maksudnya: Wahai Tuhanku, ampunilah aku, rahmatilah aku, lindungilah aku dan angkatlah darjatku, berilah aku rezeki, dan berilah petunjuk kepadaku, afiatkanlah aku dan ampunilah aku.
Perhatikan setiap maknanya. Bermula dari memohon ampun kepada Allah, kemudian meminta perlindungan.
Diselitkan juga agar diberikan rezeki dan seterusnya meminta petunjuk dalam menjalani kehidupan. Akhir sekali kita merayu agar Allah memaafkan dosa-dosa yang dilakukan.

Doa iftitah ialah bacaan pertama yang di lafazkan di dalam solat dan merupakan sunnah dari baginda Nabi SAW.
Rupa-rupanya ada lebih dari satu doa iftitah namun yang sering dibacakan ketika solat ialah seperti yang Mama Siti kongsikan di atas.
Hukum ketika mendirikan solat pula cukup sekadar sunat hai’at. Ini bermakna Mama tidak perlu sujud sahwi selepas tahiyat akhir.
Doa ini sangat baik untuk kita amalkan kerana ia ialah doa yang mengagungkan kebesaran Allah SWT. Selain itu, ia juga sebagai pengabdian diri seorang hamba bahawa sesungguhnya solat, ibadah, hidup dan mati hanyalah untuk tuhan sekalian alam.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Senarai Hospital Bersalin Swasta di Selangor & Kuala Lumpur Yang Lengkap Dengan Kos & Pakej Bersalin

Antara sebab pemilihan hospital bersalin swasta oleh ibu hamil adalah untuk merasai lebih keselesaan, ketenangan dan inginkan ruang privasi.
Malah, bagi ibu hamil yang mementing soal aurat dan juga ingin suami untuk sama-sama menemani di saat bersalin nanti, pilihan hospital bersalin swasta adalah pilihan yang lebih tepat kerana keistimewaan tersebut lebih mudah untuk dipenuhi.
Bagi Mama yang masih lagi mencari hospital bersalin swasta terbaik di sekitar Selangor dan Kuala Lumpur, di bawah ini Mama Siti telah senaraikan untuk rujukan Mama semua.
#1. Andorra Women and Children Hospital

Kredit gambar: soportography / Shutterstock.com
Hospital Andorra merupakan hospital yang menggunakan perkhidmatan doktor wanita dalam pengurusannya. Hospital ini juga mementingkan shariah compilance iaitu rawatan dan urusan jagaan pesakit semuanya dilakukan oleh staff wanita.
Bagi bakal ibu yang mencari perkhidmatan doktor dan misi wanita, hospital bersalin swasta inilah yang paling sesuai.
Perkhidmatan yang ditawarkan:
Mempunyai 4 jenis bilik dengan tempat tidur yang lengkap dengan perabot berkualiti tinggi Perkhidmatan butler wanita Perkhidmatan Kaunselor Laktasi Tukang urut peribadi Makanan yang sangat sedap Ujian darah rutin & suntikan ibu Lawatan Perunding 2x
Kos rawatan kelahiran normal (2 hari 1 malam)
RM 5,299/ Bilik VIPRM4, 599/1 katilRM3,899/2 katilRM3,399/4 katil
Kos rawatan cesarean (3 hari 2 malam)
RM10,999/Bilik VIPRM9,999/1 KatilRM9,399/2 KatilRM8,599/4 Katil
Alamat: 19, Jalan Utama Suria Tropika 1, Taman Suria Tropika, 43300 Seri Kembangan, Selangor.Website: https://www.andorracare.com/
#2. Sunway Medical Centre
Kredit gambar: sunwayreit.com
Sunway Medical Centre turut menawarkan pakej bersalin secara eksklusif untuk bakal ibu. Pakej yang ditawarkan juga meliputi tawaran percuma berupa gambar polaroid keluarga, kad jejak bayi dan rakaman pendek video kelahiran.
Perkhidmatan yang ditawarkan:
Penginapan ibuNurseri bayiVaksinasi, pemeriksaan dan ujian bayiPendaftaran dan pentadbiranPerkhidmatan penjagaanPenyediaan makananPemantauan ibu dan anakBekalan dan peralatan perubatan standard
Kos rawatan:
untuk bersalin normal bermula dari harga RM3,000untuk kelahiran secara cesarean harga bermula dari RM6,000
Alamat: No. 5 Jalan Lagoon Selantan, Bandar Sunway, 47500 Selangor, Malaysia.Website: https://www.sunwaymedical.com/
#3. Hospital Pusrawi
Kredit gambar: Facebook @Hospital Pusrawi Sdn Bhd
Pilihan hospital swasta yang seterusnya pula adalah Pusrawi. Hospital Pusrawi ini mempunyai Pakar Perbidanan dan Sakit Puan yang kesemuanya adalah wanita Islam dan melakukan segala prosedur serta penjagaan pesakit yang islamik.
Perkhidmatan yang ditawarkan:
Penginapan ibuKit bayiBlood screeningVaksinasi bayi iaitu Hepatitis B, Vitamin K, BCG
Kos rawatan bersalin normal (2 hari 1 malam):
RM2,150/1 KatilRM1,950/2 KatilRM1,550/4 Katil
Alamat: 149, Jalan Tun Razak, Titiwangsa, 53200 Kuala Lumpur, Wilayah Persekutuan Kuala Lumpur.Website: https://www.pusrawi.com.my/
#4. Columbia Asia Hospital
Kredit gambar: edparchitects.com.my
Untuk mendapatkan pakej bersalin di hospital ini, ibu hamil mestilah membuat sekurang-kurangnya dua kali lawatan dengan Columbia Asia Hospital bagi temujanji dengan perunding O&G Setapak. Ibu hamil juga perlu menempahnya dengan deposit sebanyak 50% sebulan sebelum EDD.
Perkhidmatan yang ditawarkan:
Bayaran perundingan dan prosedur (Pakar O&G dan Pediatrik)PenginapanPemeriksaan pendengaran yang baru lahirPenjagaan nurseriVaksinasi BCG dan Hepatitis B
*tidak termasuk epidural, vakum/forceps, fototerapi, penginapan tambahan & peningkatan bilik, ujian Swab Covid-19
Kos rawatan untuk bersalin normal (2 hari 1 malam)
RM3,990/1 KatilRM3,880/2 Katil
Alamat: No. 1, Jalan Danau Saujana, Off Jalan Genting Klang, 53300 Kuala LumpurWebsite: https://www.columbiaasia.com/malaysia/
#5. Hospital Pakar KPJ Tawakkal
Kredit gambar: Khairul Effendi / Shutterstock.com
Merupakan antara rangkaian hospital swasta yang terbesar di bawah jenama KPJ Healthcare Bhd. Hospital ini juga merupakan hospital berkreditasi Inisiatif Hospital (BFHI) oleh Kementerian Kesihatan Malaysia (KKM).
Kos rawatan untuk bersalin normal (2 hari 1 malam):
RM3,499/1 KatilRM3,299/2 KatilRM2,999/4 Katil
Kos rawatan bersalin secara cesarean (3 hari 2 malam):
RM8,800/1 KatilRM8,700/2 KatilRM8,600/4 Katil
Alamat: 1, Jalan Pahang Barat, Pekeliling, 53000 Kuala Lumpur, Wilayah Persekutuan Kuala Lumpur.Website: https://kpjhealth.com.my/tawakkal/
#6. Gleneagles Kuala Lumpur
Kredit gambar: gleneaglesKredit gambar: gleneagles
Hospital ini diterajui oleh doktor-doktor yang berkemahiran tinggi serta berpengalaman luas dalam bidang Obstetrik & Ginekologi serta Pediatrik.
Hospital ini juga mempunyai kelengkapan perubatan yang serba lengkap, bilik bertaraf hotel dengan pelbagai pilihan serta makanan yang disediakan juga sangat sedap dan sihat.
Perkhidmatan yang ditawarkan:
Suite melahirkan/bilik pembedahanBayaran pakarPemeriksaan bayi baru lahir oleh pakarVaksinasi BCG & Hepatitis B dan suntikan Vitamin K untuk bayi baru lahirUjian asas makmal dan audiologi untuk bayi baru lahirPenjagaan ibu dan bayiUbatan asas untuk bawa pulang
Kos rawatan untuk bersalin normal (deposit RM5,000)
Harga di antara RM5,000 hingga RM7,500
Kos rawatan untuk kelahiran cesarean (deposit RM8,000)
Harga dari RM8,000 hingga RM11,500
*Semua kos ini tidak termasuk mana-mana komplikasi
Alamat: Block A & Block B, 286 & 288, Jalan Ampang, 50450 Kuala Lumpur.Website: https://gleneagles.com.my/id/kuala-lumpur
#7. Prince Court Medical Centre
Kredit gambar: Nazrul Iznan / Shutterstock.com
Siapa je yang tak pernah dengar tentang hospital swasta ni kan? Hospital ini mempunyai fasiliti terbaik yang berkelas dunia dengan teknologi yang diinovatifkan serta memberikan layanan kepada pesakit dengan tahap yang terbaik.
Perkhidmatan yang ditawarkan:
Panduan penuh dalam penjagaan bayi termasuk Baby CPR, urutan bayi, menyusukan bayi, memandikan bayi, dan pengurusan tempat duduk bayi di dalam keretaBilik perseorangan, katil sofa, pemerhatian bayi, sentuhan kulit ke kulit 24 jam neonatologis dan pediatrik, pemerhatian CTG secara remote menerusi telefon bimbit doktor, RFID tag untuk ibu dan anakMenu makanan yang istimewa
Kos rawatan untuk bersalin normal bermula dari RM10,000 dan kos rawatan untuk kelahiran secara cesarean pula adalah RM15,500.
Alamat: Prince Court Medical Centre, 39, Jalan Kia Peng, 50450 Kuala Lumpur.Website: https://princecourt.com/
#8. Hospital Pakar Al Islam Kuala Lumpur
Kredit gambar: al-islamhospital.com/about-us
Ibu hamil yang ingin mengambil pakej bersalin di hospital ini perlu melakukan sekurang-kurangnya dua kali pemeriksaan hamil di hospital ini.
Hospital ini merupakan hospital yang patuh syariah sangat sesuai untuk ibu hamil yang mementingkan aurat.
Kos rawatan untuk bersalin normal (2 hari 1 malam)
RM3,400/1 BilikRM3,200/2 Bilik
Kos rawatan untuk cesarean (3 hari 2 malam)
RM9,000/1 BilikRM8,800/2 Bilik
Alamat: 85, Jalan Raja Abdullah, Kampung Baru, 50300 Kuala Lumpur.Website: https://www.al-islamhospital.com/
#9. Hospital Pantai Ampang
Kredit gambar: myhealthcare.xyz
Hospital ini turut menyediakan pakej yang menarik untuk ibu hamil bersalin dengan harga yang berpatutan dengan rawatan yang ditawarkan. Ianya juga merupakan hospital yang berunsur islamik.
Perkhidmatan yang ditawarkan:
Penginapan bilik perseorangan (tertakluk kepada ketersediaan) dan akses ke suite bersalin hospitalHidangan berpantang disediakan oleh dapur dalaman kami yang disahkan HalalKaunseling penyusuan susu ibuVaksinasi vitamin K, hepatitis B dan BCGUjian darah untuk bayiPenjagaan untuk bayiSatu lawatan ke rumah dalam tempoh 7 hari selepas bersalin (dalam radius 20km sahaja)Saringan pendengaran bayi baru lahirPek hadiah bersalin
Kos rawatan untuk bersalin normal bermula RM3,788
Alamat: Jalan Perubatan 1, Pandan Indah, 55100 Kuala Lumpur, MalaysiaWebsite: https://www.pantai.com.my/ampang
#10. Hospital Pakar KPJ Damansara
Kredit gambar: IRFAN KHAIRULAMAN / Shutterstock.com
Merupakan salah satu hospital bersalin swasta terbaik yang terletak Kuala Lumpur. Sama seperti hospital lain, hospital ini juga turut menawarkan pakej bersalin secara normal dan juga secara pembedahan.
Kos rawatan bersalin normal bermula RM4,800 manakala kos rawatan bagi pembedahan pula harganya bermula RM8,800.
Alamat: 119, Jalan SS 20/10, Damansara Utama, 47400 Petaling Jaya, Selangor
Website: https://www.kpjhealth.com.my/damansara/
Kebaikan Bersalin Di Hospital
Rawatan perubatan yang serba lengkapPemantauan kesihatan ibu dan bayi yang lebih rapi dan selamatSebarang komplikasi-komplikasi dapat diatasi segeraKeselamatan nyawa ibu dan bayi terjamin
Semoga perkongsian senarai hospital swasta terbaik ini memberi manfaat. Sambil Mama mencari-cari hospital mana yang Mama ingin bersalin nanti, jangan lupa untuk amalkan tips dan doa-doa mudah bersalin bersama suami.
Mama pun jangan lupa untuk doakan ibu bersalin yang lain apabila berada di labour room nanti. Doa sesama ibu ni mustajab tau! InsyaAllah.

Lihat senarai pusat perubatan dan panduan lain DI SINI.


Cabaran & Tekanan Seorang Suri Rumah Yang Ramai Terlepas Pandang, Termasuk Suami Sendiri

Pada masa kini, menjadi seorang suri rumah sepenuh masa bukanlah sesuatu yang menggembirakan walaupun pada mata kasar orang ia menyeronokkan.
Ini adalah disebabkan persepsi mereka yang menganggap suri rumah tidak perlu keluar seawal pagi untuk pergi bekerja, tidak perlu menghadap jalan yang sesak, tidak perlu memikirkan kerja di pejabat, tidak perlu menghadap bos yang banyak kerenah dan lain-lain lagi.
Namun, hakikatnya menjadi seorang suri rumah itu tidak seindah seperti yang dilihat. Mama Siti pasti, Mama yang suri rumah mesti sangat memahami keadaan ini bukan?
Anggapan kebanyakan orang apabila menjadi suri rumah sepenuh masa banyak masa akan terluang di rumah tanpa melakukan apa-apa, tidak merasa letih, tiada tekanan dan sebagainya adalah jauh meleset sekali.
Cabaran Menjadi Suri Rumah
Sebenarnya, menjadi seorang suri rumah tidak semudah yang dianggap ramai orang. Mereka yang bergelar suri rumah merasakan tekanan dan cabaran yang mungkin lebih hebat dari orang yang bekerja.
Buat mereka yang lain, Mama Siti nak kongsikan antara cabaran menjadi seorang suri rumah yang tak ramai orang fahami:
#1. Cabaran dari segi emosi

Ini berlaku apabila suri rumah merasa rendah diri apabila berada dalam kalangan orang-orang yang bekerja terutamanya. Mereka akan membanding-bandingkan diri mereka dengan orang yang mempunyai kerjaya dari segi berpakaian, mempunyai duit sendiri, gaya hidup dan lain-lain.
Mereka juga akan merasa rendah diri sekiranya suri rumah tersebut mempunyai tahap pendidikan yang tinggi seperti diploma, ijazah, master mahupun PHD.
Berpelajaran tinggi tetapi tidak bekerja dan menghabiskan masa menguruskan rumah tangga. Ini semua akan mempengaruhi emosi suri rumah. Jadi, sebab tu Mama tak boleh semudah itu ‘mencebik’ atau mengata mereka yang housewives ni tau!
#2. Tiada masa untuk diri sendiri (Me time)

Selain itu, cabaran yang sangat sinonim dengan isteri yangbergelar suri rumah adalah tiada masa untuk diri sendiri atau dengan kata lain tiada “me time”.
Tugas seorang suri rumah itu tidak terhad kepada memasak dan mengemas semata-mata tetapi mempunyai tugas lain yang mungkin ramai orang di luar sana tidak tahu.
Perlu menguruskan anak-anak, mengemas yang mungkin tidak akan pernah habis kerana akan disepahkan semula, memasak, bermain dengan anak-anak dan sebagainya.
Apabila bergelar seorang suri rumah, segala minat dan aktiviti kegemaran terpaksa dilupakan dek kerana kesibukan dalam menguruskan rumah tangga.
#3. Kepenatan mental dan fizikal

Merujuk kepada cabaran di atas, apabila tiada masa untuk diri sendiri ini akan membawa kepada kepenatan mental dan fizikal.
Kepenatan dari segi fizikal memang tidak dinafikan, apatah lagi apabila perlu menguruskan rumah tangga yang tidak akan habis tugasnya.
Manakala kepenatan dari segi mental pula apabila terpaksa berhadapan dengan kerenah anak-anak. Melayan kerenah anak-anak sememangnya amat meletihkan apatah lagi sekiranya anak-anak sedang membesar dan pastinya ia menguji tahap kesabaran seseorang. Di sini, kita akan lihat mental seorang suri rumah akan benar-benar teruji.
#4. Cabaran dari segi ekonomi

Sekiranya sebelum berkahwin atau sebelum bergelar suri rumah tangga sepenuh masa, Mama mempunyai wang sendiri hasil dari pekerjaan dan Mama boleh lakukan banyak perkara dengan duit tersebut.
Namun, berbeza selepas memegang jawatan suri rumah tangga sepenuh masa ini.
Sudah pastilah Mama  tidak mempunyai wang sendiri untuk berbelanja seperti sebelumnya. Mereka tidak lagi dapat membeli barang yang disukai sesuka hati, tidak dapat membantu ahli keluarga (ibu, bapa dan adik beradik) dari segi kewangan, tiada wang simpanan sendiri sebagai “backup” dan lain-lain.
#5. Tekanan dari masyarakat

Seringkali kita mendengar cakap-cakap masyarakat sekeliling terhadap isteri yang bergelar suri rumah. Kata-kata seperti “belajar tinggi-tinggi tapi duduk rumah”, “duduk rumah mengharapkan dan menghabiskan duit suami sahaja”, “malas bekerja” dan banyak lagi kata-kata yang mengguris hati.
Masyarakat kita sememangnya jaguh dalam berkata-kata dan menuding jari tanpa mengetahui kisah di sebalik hidup seseorang. Pandangan yang sebeginilah yang membuatkan mereka sentiasa merasa kerdil apabila berada dalam kalangan masyarakat dan sekaligus akan memberi kesan kepada emosi suri rumah.
Langkah-langkah Untuk Mengurangkan Tekanan Yang Dihadapi Seorang Suri Rumah
#1. Dapatkan sistem sokongan
Sistem sokongan bermaksud bantuan dari ahli keluarga yang terdekat seperti suami dan ahli keluarga terdekat. Berbincanglah secara baik dengan suami atau ahli keluarga terdekat sekiranya Mama merasakan tekanan yang terlalu tinggi.

Dapatkan bantuan mereka sekiranya Mama tidak mampu melakukan tugas secara berseorangan. Mama juga mungkin boleh berbincang dengan suami untuk membenarkan Mama “ber-me time” bersama rakan-rakan sementara suami menguruskan rumah dan anak-anak hanya untuk sehari.
#2. Cuba cari masa untuk beriadah dan bersenam
Mengikut kajian, bersenam terbukti dapat membantu ramai orang untuk melepaskan tekanan yang dihadapi. Jadi, carilah masa untuk melakukan aktiviti riadah dan bersenam.

Bukan sahaja dapat melepaskan tekanan yang dihadapi malah dapat meningkatkan stamina dan kesihatan tubuh badan.
Mungkin Mama boleh cuba mengajak suami dan anak-anak menjadikan aktiviti riadah dan bersenam di waktu petang sebagai aktiviti harian sekeluarga – 2 dalam 1, mengeratkan hubungan kekeluargaan dan dapat lepaskan tekanan selepas seharian penat menguruskan rumah tangga.
#3. Mendengar muzik atau lagu kegemaran
Bagi sesetengah orang, mereka dapat melepaskan rasa tekanan yang dihadapi dengan melayan atau mendengar lagu dan muzik kegemaran mereka. Mama boleh memasang muzik atau lagu kegemaran sambil membuat kerja rumah.
Ini akan membantu Mama untuk merasa lebih santai dan bersemangat ketika menguruskan rumah tangga. Lebih baik sekiranya Mama dapat menikmati lagu dan muzik kegemaran sekiranya mempunyai sedikit masa terluang.
#4. Mewujudkan satu buku catatan atau diari
Elakkan untuk memendam rasa dan tekanan yang dihadapi kerana dikhuatiri akan membawa kepada sakit berkaitan mental yang lain.
Sekiranya Mama tidak suka berkongsi dengan orang lain, Mama boleh luahkan apa yang dirasai dan dihadapi dengan menulis di dalam buku catatan atau diari.
Menulis segala isi hati di dalam diari ini akan membantu mengurangkan segala kekusutan dan keserabutan yang dihadapi.

#5. Cipta ruangan peribadi sendiri atau me time
Berbincanglah dengan pasangan untuk mewujudkan ruangan peribadi Mama sendiri atau “me time” sebulan sekali di mana Mama dapat melakukan apa sahaja yang Mama suka pada masa tersebut.
Contohnya, Mama keluar bersama rakan-rakan untuk melakukan aktiviti yang Mama sukai atau suami keluar membawa anak-anak manakala Mama tinggal bersendirian di rumah dan melakukan perkara yang disukai secara bersendirian seperti tidur atau melayan filem kegemaran.
Bantuan & Insentif Suri Rumah Oleh Kerajaan Malaysia
Kredit gambar: story.motherhood.com.my/my
Jangan risau dulu Mama, sekiranya Mama adalah seorang suri rumah, berikut merupakan salah satu bantuan atau insentif kerajaan yang diwujudkan khas untuk Mama; iaitu i-Suri KWSP.
Insentif khas dinamakan sebagai i-Suri KWSP dibawah Program Kasih Suri Keluarga Malaysia diwujudkan bertujuan untuk menggalakkan suri rumah untuk mencarum secara sukarela bersama KWSP dan sebagai tanda penghargaan kerajaan kepada sumbangan suri rumah serta memastikan golongan suri rumah yang berdaftar dengan e-Kasih mempunyai simpanan persaraan di hari tua mereka kelak.
Dapat apa je Mama Siti dengan insentif ini?
Melalui insentif ini, golongan suri rumah yang berdaftar di bawah e-Kasih (Pangkalan Data Kemiskinan Nasional) layak untuk menerima sumbangan khas dari Kerajaan sebanyak RM40 sebulan bagi setiap caruman sebanyak RM5 atau RM480 setahun bagi caruman RM60 setahun.
Selain itu, terdapat faedah lain sekiranya Mama mencarum dengan KWSP di bawah program ini. Antara faedah tersebut adalah seperti berikut:
Mencarum pada apa-apa amaun, pada bila-bila masa mengikut kemampuan kewangan.Boleh membuat pengeluaran mengikut syarat-syarat yang ditetapkan.Menikmati dividen tahunan di atas simpanan persaraan mereka.Bantuan hilang upaya tertakluk kepada tema dan syarat.Bantuan Kematian: RM2,500 (tertakluk kepada terma dan syarat KWSP).
Mama boleh baca artikel yang dikongsikan Motherhood.com.my ini untuk maklumat lanjut mengenai bantuan ini.
Tugas ini sememangnya tugas yang berat. Namun, semuanya berbalik kepada diri sendiri. Walau apa jua cabaran dalam menjalankan tugas sebagai seorang suri rumah tetapi jika mental dan fizikal Mama telah bersedia dan telah disetkan dengan fikiran yang positif semuanya akan menjadi lancar dan mudah diuruskan.
Ingat, Mama juga merupakan seorang superwoman yang sangat dihormati!

Fahami perasaan dan kesihatan mental serta fizikal Mama DI SINI.


Checklist Persiapan Tunang Sebelah Perempuan (Take Note Point #8)

Selesai majlis merisik, tibalah pula majlis bertunang. Pertunangan ialah tanda kesungguhan kedua-dua belah pihak menyatukan dua individu.
Oleh itu, kita perlu memastikan majlis pertunangan yang akan berlangsung berjalan lancar. Sebenarnya ada banyak perkara yang perlu dipersiapkan, namun kali ini Mama Siti nak tekankan 10 persiapan penting untuk setiap majlis pertunangan.
Bagi membantu Mama Siti menyediakan bahan artikel ini, Mama Siti merujuk beberapa poin dari Mellya Musa. Manakala ada beberapa lagi poin dalam artikel ini yang diambil dari pengalaman Mama Siti sendiri.
Ingat 10 Perkara Sebelum 10 Perkara (Persiapan Bertunang)

Kredit gambar: WACANA.my
#1 Tarikh dan Masa
Perkara pertama yang perlu kedua-dua tetapkan ialah tarikh dan masa untuk bertunang. Apabila sudah dipersetujui oleh kedua-dua belah pihak, barulah urusan yang lain dapat dilakukan.
Kalau yang 1st ni dah terkeluat dari checklist tunang awak, tolong periksa semula yang lain-lain! Bahaya tau kalau masih belum tetapkan tarikah dan masa.
#2 Tentatif
Kredit gambar: eciac.org
Susun program pada hari tersebut secara terperinci jika ada majlis lain yang berlaku di hari pertunangan Mama. Seperti yang dilakukan oleh Mellya Musa, beliau menggabungkan majlis tahlil ahli keluarganya dengan majlis pertunangannya sendiri.
Kalau situasi yang sama berlaku kepada Mama pada saat ini, antara idea yang boleh di usulkan ialah melakukan satu majlis di sebelah pagi dan satu lagi majlis di sebelah petang.
#3 Tema
Pemilihan tema ialah permulaan kepada hiasan pelamin, konsep hantaran dan busana kedua-dua pasangan yang diraikan.
Individu yang perlu mencetuskan tema ialah kedua-dua pasangan tunang itu sendiri. Kemudian, berbincang dengan ahli keluarga untuk disesuaikan dengan keadaan semasa seperti bajet majlis pertunangan.
Contohnya, Mellya Musa memilih tema warna merah bata atau maroon. Berbanding menyewa set pelamin, beliau membuat keputusan untuk menghias bilik tidur. Jadi, sesi menyarungkan cincin nanti akan dilakukan di dalam bilik sahaja.
#4 Hantaran dan Cincin
Kredit gambar: IFathi
Tidak lengkap majlis pertunangan kita tanpa cincin. Sebaiknya, kedua-dua pasangan perlu hadir ketika ingin membeli cincin pertunangan.
Jika tidak berkesempatan, eloklah kiranya jika ada wakil bagi kedua-dua belah pihak hadir bersama. Tujuannya supaya cincin yang dibeli muat dipakai. Selain itu, agar kedua-dua pihak berkenan dengan harga dan corak cincin tersebut.
Bagi gubahan hantaran pula, terserah kepada kedua-dua pihak untuk menyediakan barang-barang. Paling utama, dulang cincin mestilah dibawa oleh pihak lelaki ya.
#5 Persalinan Tunang
Kredit gambar: Pinterest
Checklist tunang yang TERPALING penting!
Ini ialah tips tambahan dari Mama Siti sendiri. Sebagai sejenis yang suka memakai satu pakaian berkali-kali, Mama Siti akan sarankan agar Mama sewa sahaja busana pertunangan.
Kalau rekaan yang diminati tidak bersesuaian dengan tema dan saiz, cara lain ialah Mama beli sahaja baju yang baharu. Tetapi, pilih baju yang boleh dipakai untuk ke majlis lain juga tau. Barulah rasa berbaloi setiap duit yang dilaburkan.
#6 Make Up dan Inai

Makeup? Kalau Mama pandai buat sendiri, silakan. Tapi jika Mama ingin dapatkan hasil berbeza dari make up artist (MUA), Mama boleh gunakan perkhidmatan MUA yang berkenan di hati.
‘Tunang pun perlu berinai ke Mama Siti? “
Itu terpulang. Ada yang benar-benar ingin meraikan hari bersejarah mereka dengan menghiaskan tangan dan jari dengan inai.
Tujuannya supaya nampak lebih berseri dalam gambar. Keduanya, nak rasa ‘vibe’ orang kahwin.
#7 Bunga Tangan

Ini sebenarnya tak termasuk dalam checklist WAJIB persiapan tunang tau. Tapi, kalau ada bunga tangan, lebih manis bukan?
Kalau taknak membazir, awak boleh sediakan bunga tangan sendiri untuk majlis pertunangan awak. Guna sahaja bunga betul atau tiruan yang ada di rumah atau, guna semula hand bouquet dari majlis kakak atau abang yang sebelum ini.
Kalau masih tiada, mungkin Mama boleh pinjam dari kenalan lain juga kan. Kita boleh jimat kos di sini.
#8 Katering
Kredit gambar: Invaber
Bila ada tetamu datang ke rumah, hidangkan mereka jamuan. Memandangkan ini merupakan sebuah majlis menjalinkan hubungan dua belah pihak, baiklah jika kita menyediakan makanan dari perkhidmatan katering.
Ingat ya, pakej katering, meja makan dan khemah mungkin tidak tersedia dalam satu pakej bersama.
#9 Wakil dan Rombongan
Kredit gambar: OrangPerak.com
Berapa orang nak datang? Siapa yang akan datang?
Ambil tahu semua tetamu yang bakal hadir. Lebih-lebih lagi wakil jurucakap untuk pihak perempuan dan lelaki.
Dapatkan maklumat tentang bilangan rombongan supaya kita boleh menyediakan ruang makan dan pesanan katering yang mencukupi.
Manakala untuk wakil jurucakap majlis, serahkan kepada ibu bapa kedua-dua belah pihak.
#10 Jurugambar
Kredit gambar: Emilinda
Jurugambar atau photographer tidak semestinya dari syarikat berbayar. Mama boleh minta pertolongan rakan-rakan dan ahli keluarga untuk menjadi jurugambar semasa majlis berlangsung.
Kalau mereka pandai cari angle gambar yang lawa, satu bonus juga tau.
Selain itu, sejak aplikasi tiktok ada di negara kita ini, rasanya video pun sama pentingnya untuk mengabadikan hari pertunangan. Dari pemerhatian Mama Siti, sekarang ini sudah ramai yang pandai edit gambar dan video. Jadi tidak perlu lagi panggil jurugambar berbayar di luar.
Namun begitu, jika Mama inginkan hasil yang diyakini cantik dan memuaskan, khidmat jurugambar profesional adalah yang terbaik.
Oh ya, Mama Siti nak ingatkan supaya jangan lupa bacakan doa pembuka dan penutup majlis pertunangan itu nanti. Doa untuk majlis tunang pun harus dibaca tau! Mudah-mudah Allah SWT memberkati majlis ini.
Akhir sekali, Mama Siti harap Mama letakkan poin nombor lapan sebagai checklist tunang paling atas sekali. Bukan apa, kesian kalau orang berkunjung ke tempat kita dan balik dalam keadaan lapar. Jadi, tempah katering awal-awal supaya tak terjadi perkara seperti itu ya.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Resepi Ayam Percik Kelantan Kuah Putih. Rasa Original Pantai Timur. Mudah, Enak, Ringkas

Resepi kali ini kita pergi jauh ke pantai timur. Negeri Che Siti Wan Kembang ada resepi tersendiri dalam menyediakan ayam percik.
Kalau Mama berasal dari Selangor atau Kuala Lumpur, ayam percik yang biasa kita jumpa dibakar dengan sos berwarna merah kan?
Lain kisahnya di negeri Kelantan. Resepi ayam percik Kelantan mempunyai keunikan dari segi sos atau kuahnya.
Ayam percik Kelantan menggunakan santan dalam proses pembikinan sos. Selain itu, ia juga tidak menggunakan cili merah dalam kuantiti yang banyak.
Jom kita tengok apa yang diperlukan untuk menyediakan ayam percik dari negeri Darul Naim ini.
Resepi Ayam Percik Kelantan

Kredit gambar: Resepi Paling Sedap
Resepi oleh: Dari Dapur Cikna
Bahan-Bahan Utama
Ayam dipotong 4 bahagian
Bahan-Bahan Perapan
Bawang KecilBawang PutihHaliaSerai Garam
Bahan-Bahan Kuah
Santan pekatBawang BesarBawang PutihHaliaSeraiGula MelakaCili Merah KisarGaramGulaAsam KepingTepung Jagung
Cara-Cara
1. Cuci bersih ayam yang telah dipotong 4 bahagian.

2. Kisar atau tumbuk bahan-bahan perapan dan lumurkan keseluruh bahagian ayam.

3. Kukus ayam yang telah diperap selam 5 hingga 10 minit.

4. Untuk kuah percik pula, kisarkan bawang merah, halia dan bawang putih hingga halus.

5. Selepas itu, tumiskan bahan-bahan kisaran hingga garing. Kacaukan tumisan sekali-sekala supaya tidak hangit.6. Tambahkan cili merah kisar, air dan gula Melaka. Tutup periuk dan tunggu hingga tumisan mereneh.

7. Tiba masanya untuk masukkan santan, asam keping dan serai yang diketuk.

8. Perasakan dengan penyedap rasa, gula dan garam dan tunggu hingga kuah mendidih.
9. Akhir sekali masukkan bancuhan tepung jagung untuk memekatkan kuah.

10. Bakar ayam hingga masak sambil dilumurkan dengan kuah percik.

11. Ayam percik Kelantan siap untuk dihidangkan!

Tips Memasak Resepi Ayam Percik Kelantan
Jangka masa perapan ayam mempengaruhi rasa ayam. Lebih lama diperap, lebih menyeluruh rasa perapan tersebut.Disarankan untuk kelar potongan ayam untuk memastikan bahagian dalamnya masak sekata.Kalau anda menggunakan cili kisar yang disimpan dalam peti sejuk, sebaiknya kisarkan bersama bahan kisaran kuah. Kita tidak mahu tekstur yang berketul-ketul dalam kuah percik.Masak kuah percik dengan api sederhana dan sentiasa kacau setelah santan dimasukkan.
“Banyak nya langkah-langkah nak ikut ni Mama! Macam susah saja? “
Mama jangan risau sebab resepi ini boleh diolah mengikut keinginan diri sendiri. Contohnya kalau tidak mahu mengukus, Mama boleh skip sahaja langkah ini.
Nanti, semasa memanggang, pastikan Mama masak dengan api kecil. Tujuannya supaya ayam tidak cepat hangus dan masak secara keseluruhan. Selamat mencuba dan semoga berjaya.

Jom cuba pelbagai resepi lain seperti yang telah dikongsikan DI SINI.


Teknik Perap & Cara Bakar Main Peranan! Resepi Satay Ayam Yang Lembut Macam Gerai Tepi Jalan

Menu Sate atau Satay memang tidak asing lagi di negeri-negeri di nusantara. Selain Malaysia, Indonesia juga popular dengan hidangan satay ini. Bahkan ianya juga dikenali sebagai makanan street food yang sering menjadi kegemaran ramai.
Mungkin sedikit berbeza dari segi resepi dan daging yang digunakan. Namun secara asasnya satay ialah daging yang diperap lalu dibakar di atas arang. Seterusnya ia akan dicecah dengan kuah kacang.
Kali ini, kita akan mencuba satu resepi satay ayam. Keistimewaannya, resepi kita kali ini ialah satay ayam yang lembut.
Kanak-kanak, orang dewasa dan berusia juga boleh sama-sama menikmati. Boleh dihidangkan kepada segenap golongan umur.
Jom kita mulakan.
Resepi Satay Ayam Lembut

Kredit gambar: Natasya Qalisya
Resepi oleh: Madi Malek
Bahan-Bahan Kisar
SeraiBawang MerahBawang PutihLengkuasHaliaKunyit HidupBuah KerasBiji ketumbarJintan ManisJintan Putih
Bahan-Bahan Lain
Minyak MasakGulaGula MerahGaram Pes Asam Jawa
Cara-Cara Masak
Potongkan ayam kepada bahagian-bahagian kecil ikut citarasa Mama.
Kredit gambar: Riena Eris
2. Tuangkan bahan perap ke dalam bekas yang diisi daging dan kulit ayam.
Kredit gambar: Riena Eris
3. Seterusnya, gaulkan hingga sebati kesemua bahan kisaran dan ayam. 4. Perasakan dengan gula, garam, gula merah dan minyak masak.
Kredit gambar: Madi Malek
5. Selepas itu, bancuhkan pes asam jawa dan masukkan kedalam bekas berisi ayam. 6. Rehatkan ayam dengan menutup bekas tersebut dan simpan semalaman dalam peti sejuk.
Kredit gambar: Madi Malek
7. Pada keesokan harinya, cucukkan daging ayam pada lidi yang diselang selikan dengan kulit ayam.
Kredit gambar: Riena Eris
8. Kemudian, boleh mula bakarkan satay ayam hingga masak.
Kredit gambar: Madi Malek
Tips Memasak Resepi Satay Ayam
Tambahkan air sedikit demi sedikit semasa proses mengisar. Kita tidak mahu terlalu banyak air dalam perapan.Rebus kulit ayam sebelum diperap supaya menjadi lebih lembut dan tidak liat.
Jadi macam tu rupanya nak dapatkan tekstur satay yang lembut. Pertama, perlu perap semalaman. Kedua, jangan bakar hingga terlalu garing, ia akan menjadi keras.
Harapnya, Mama boleh ikut resepi satay ayam lembut kita kali ini. Mama Siti suka ambil peluang dengan ajak saudara-mara dan anak-anak sama-sama buat satay. Barulah lebih erat hubungan sesama kita!

Jom cuba pelbagai resepi lain seperti yang telah dikongsikan DI SINI.